
ที่นี่มีคำตอบ
ฉบับ mini
เรื่องแปลกแต่จริง ผู้หญิงต้องซื้อ
บุญคือเพื่อนซี้ รักนี้สีอะไร
อย่างงี้ บาปมั้ย เป็นฉะนี้...เพราะไฉน
ชีวิตออกแบบได้ ความใช่-ความเชื่อ
เมื่อกรรมให้เกิด บวชเถิดสร้างบุญญา
รู้ไว้...ใช่ว่า เคลียร์ปัญหาครอบครัว
๑๒ เล่ม ๑๒ รส
เล่ม ๙
เมื่อ ลืมตาพบว่าอยู่บนโลก
กรรม ลิขิตชีวิตไว้ตามกฎเกณฑ์
ให้ หยัดย่ำย้ำความดีทำไปเถิด
เกิด มาแล้วไม่แคล้วสู้สุดกำลัง
คำนำ
พระสัมมาสัมพุทธเจ้าผู้ทรงสัพพัญญู ทรงมองเห็น
โลกนี้ประดุจมองมะขามป้อมในฝ่ามือ พระองค์ตรัสว่า
ในทุกชีวิต กายนี้ย่อมเน่าเปื่อยผุพังไป และหากใจยังไม่
สิ้นเชื้อก็ยังคงแสวงหาที่เกิดใหม่อยู่เรื่อยไป
และที่น่าสนใจคือ วิธี “เน่าเปื่อยผุพัง” ที่มีใน
สารพัดรูปแบบ มีทั้ง "ปลั๊กหลุด" คือปุบปับหลุดจากร่างไป
หรือแบบ "แบตเสื่อม" ค่อยๆ ชรา และอีกประเภทคือที่ต้อง
ทนทุกข์ด้วยโรคร้ายต่างๆ ซึ่งทุกโรคล้วนเกิดจากกฎแห่ง
กรรมทังสิ้น การเรียนรู้เรื่องราวกฎแห่ง กรรมที่เกี่ยวข้อง
กับโรคร้ายสารพัดจึงเป็นสิ่งที่ไม่ควรมองข้ามและ
เรื่องสุขเคล้าเศร้าทุกข์โศกมีให้เห็น
เรื่องหล่อสวยรวยเด่นล้วนไม่จีรัง
ชาติกำเนิดทิ้งทอดไว้เบื้องหลัง
ตราบถึงฝั่งฝันใฝ่ปลอดภัยพาล
ต่อเล่ม ๑๐
คำตอบของคำถามสุดฮิต “ทำไมต้องเป็นฉัน” นั้นก็มี
อยู่ในเล่มนี้แล้ว
หนังสือ “ที่นี่มีคำตอบ ฉบับ mini” เป็นอีกหนึ่ง
ความตั้งใจของทางผู้จัดทำ ที่ประสงค์จะเรียบเรียงธรรมะ
โอวาทจากคุณครูไม่ใหญ่ที่เกี่ยวข้องกับเรื่องกฎแห่งกรรม
ให้เป็นเล่มเล็กๆ ที่พกพาง่าย เปิดอ่านง่าย นอกจากจะ
ไว้อ่านเพื่อเพิ่มพูนความรู้แล้ว ยังเหมาะสำหรับเป็น
ของขวัญแด่คนที่คุณรัก ชุดนี้มีทั้งหมด ๑๒ เล่ม ไม่ว่าจะ
เริ่มต้นอ่านเล่มไหนก็ตาม จะช่วยให้เราเข้าใจเรื่องราว
ความจริงของชีวิตได้มากขึ้นอย่างแน่นอน
กองวิชาการ ๐๑
สำนักองค์ประธาน
สารบัญ
๑ มะเร็ง / หลักปฏิบัติของผู้ป่วยเตรียมตัวผ่าตัด ๑๒
๒ มะเร็งเฮงนั้ง ๑๕
๓ มะเร็งในทัศนะของโรงเรียนฯ ๑๗
๔ หมดเรี่ยวแรง ๒๐
๕ อัมพาตแขนขาไม่มีแรง ๒๓
๖ เจ้าชายนิทรา ๒๖
๗ หัวใจพิการแต่กำเนิด ๒๙
๘ โรคหัวใจ / โรคน้ำท่วมสมอง ๓๒
๙ กระดูกสันหลังคด ๓๓
๑๐ กระดูกสันหลังทรุด ๓๕
๑๑ กระดูกก้นกบร้าว ๓๗
๑๒ โรคไต / เบาหวาน ๓๙
๑๓ นิ่วในไต ๑ ๔๔
๑๔ นิ่วในไต ๒ ๔๖
๑๕ โรคนิ่ว ๔๘
๑๖ วัณโรคปอด ๕๐
๑๗ ต่อมน้ำเหลืองโต / ปัสสาวะแสบขัด /
เลือดออกตามไรฟัน ๕๑
๑๘ โรคเกล็ดเลือดต่ำ ๕๒
๑๙ โรคเครียด / ไทรอยด์เป็นพิษ ๕๔
๒๐ ฝีในท้อง ๕๖
๒๑ เกือบตายเพราะฝีในท้อง ๕๘
๒๒ โรคถุงน้ำดีอักเสบ ๖๒
๒๓ ริดสีดวงทวาร ๖๓
๒๔ เป็นฝีที่ก้น ๖๖
๒๕ ทาลัสซีเมีย ๖๘
๒๖ ติดเชื้อในกระแสเลือด ๗๑
๒๗ ไทฟอยด์ / ปวดเข่า /
ทาลัสซีเมีย / เบาหวาน ๗๒
๒๘ โรคเกาต์ ๗๔
๒๙ ปวดขาจังเลย ๗๗
๓๐ สายตายาวและเอียง ๗๘
๓๑ โรคตา ๗๙
๓๒ ตาต้อ ๘๒
๓๓ หูไม่ค่อยได้ยินเสียง ๘๔
๓๔ หูข้างซ้ายไม่ค่อยได้ยินเสียง ๘๖
๓๕ เยื่อหุ้มกระดูกฉีก ๘๘
๓๖ หอบหืด / ภูมิแพ้ / ไทรอยด์เป็นพิษ ๙๐
๓๗ โรคหอบหืด ๙๒
๓๘ สะเก็ดเงิน / ภูมิแพ้ ๙๔
๓๙ ไทรอยด์ / ด่างขาวที่มือ ๙๘
๔๐ สารพัดโรค ๑๐๐
๔๑ ลมบ้าหมู ๑๐๔
๔๒ แท้งลูก ๒ ครั้ง ๑๐๗
๔๓ ไข้มาลาเรีย ๑๐๘
๔๔ ไฟช็อต / รถชน / ไฟไหม้ ๑๑๒
๔๕ ถูกไฟคลอก ๑๑๖
๔๖ โดนสะเก็ดระเบิด ๑๑๘
๔๗ ผิวแพ้ง่าย ๑๒๓
๔๘ ไม่สูบบุหรี่แต่เป็นมะเร็งปอด ๑๒๔
หลักในการแก้ไขวิบากกรรม ๑๒๖
วิธีแก้ไขวิบากกรรมเฉพาะเรื่อง ๑๒๗
ที่นี่มีคำตอบ
ฉบับ mini
“บุญที่เราทำไม่ ได้หายไปไหน
กำลังช่วยแก้ไขอยู่ตลอดเวลา
แต่วิบากกรรมที่เราทำมา
จากชาติในอดีตมันตามมา
ถ้าบาปอกุศลแรงกล้าก็ให้ผลก่อน
แต่บุญก็ช่วยผ่อนหนักให้เป็นเบา เบาก็ให้หายไป
บุญช่วยอยู่ตลอดเวลา
ชิงช่วงและช่วงชิงต่อสู้กันอยู่
ระหว่างธรรมะกับอธรรม”
คุณครูไม่ใหญ่
๑ มะเร็ง / หลักปฏิบัติของ
ผู้ป่วยเตรียมตัวผ่าตัด
เมื่อปี พ.ศ. ๒๕๔๓ ลูกพบว่ามีก้อนเนื้อ
แข็งมากที่หน้าอกด้านซ้าย ก้อนเนื้อมีอาการ
เจ็บและใหญ่ขึ้น ลูกจึงตัดสินใจไปตรวจที่โรง
พยาบาล คุณหมอบอกว่าเป็นมะเร็งระยะที่
สาม
ลูกทำกรรมอะไรมาจึงเป็นมะเร็ง และ
ลูกควรปฏิบัติตัวอย่างไรสำหรับเวลาที่เหลือ
อยู่คะ
คุณครูไม่ใหญ่
ลูกมีกรรมกาเมฯ และปาณาติบาต
จึงทำให้เป็นมะเร็งที่ทรวงอกในชาตินี้ ข้อ
ควรปฏิบัติสำหรับเวลาของลูกที่เหลืออยู่นี้
สำหรับผู้ป่วยเป็นมะเร็งหรือป่วยเป็นโรคอะไร
ก็ตามที่จำเป็นจะต้องเข้ารับการผ่าตัด ก็มีข้อ
แนะนำที่เป็นกลางๆ ดังนี้คือ
๑. ให้พิจารณาว่าทุกคนล้วนมีความ
เจ็บเป็นธรรมดา ไม่สามารถล่วงพ้นความเจ็บ
ไปได้
๒. ก่อนทำการผ่าตัด ให้ทำบุญต่อเนื่อง
กัน ๗ วัน โดยถวายสังฆทานแด่พระภิกษุ
สามเณรผู้ประพฤติธรรม
๓. ปล่อยสัตว์ปล่อยปลา ให้ชีวิตสัตว์
เป็นทาน ทั้งสัตว์เล็กสัตว์ใหญ่ที่เขากำลังจะ
นำไปฆ่าให้พ้นจากความตาย และที่อยู่ในที่
คุมขังให้พ้นจากที่คุมขัง
๔. รักษาศีล ๕ จะสมาทานศีลเอง หรือ
จะให้พระเป็นพยานโดยไปขอจากพระก็ได้
และตั้งใจรักษาให้บริสุทธิ์บริบูรณ์
๕. ทำสมาธิโดยตรึกระลึกนึกถึงพระ
รัตนตรัย ฝึกให้ใจหยุดนิ่งสนิทเหมือนติดกาว
ที่ศูนย์กลางกายฐานที่ ๗
๖. ทำจิตให้ผ่องใสไร้กังวลกับทุกสิ่ง ทั้ง
ธุรกิจการงาน ครอบครัว รวมทั้งโรคภัยไข้เจ็บ
หรือเรื่องอะไรที่นอกเหนือจากนี้
๗. อธิษฐานจิต นึกถึงบุญ ขอให้เจอ
หมอดี ยาดี วินิจฉัยโรคได้ถูก มีความสามารถ
ในการรักษาพยาบาล แล้วก็ให้ใจอยู่ในบุญ
ร่างกายก็ให้หมอรักษาไป
๘. ทางบ้านต้องช่วยกันสร้างบรรยากาศ
และสิ่งแวดล้อมที่เป็นกำลังใจแก่ผู้ป่วย อย่า
นำเรื่องร้อนใจมาเล่าให้ฟัง ให้พูดแต่เรื่องที่
ดีๆ เรื่องบุญกุศลให้ผู้ป่วยมีจิตผ่องใส
๒๑ กุมภาพันธ์ พ.ศ. ๒๕๔๗
๒ มะเร็งเฮงนั้ง
ผู้ที่กำลังป่วยเป็นโรคมะเร็ง หากปล่อย
สัตว์ปล่อยปลาบ่อยๆ จะมีส่วนช่วยให้อาการ
ทุเลาเบาบาง หรือหายเป็นปกติได้เร็วขึ้นหรือ
ไม่ครับ หรือว่าควรจะต้องสั่งสมบุญในรูป
แบบใดเป็นพิเศษครับ
คุณครูไม่ใหญ่
ผู้ป่วยโรคมะเร็ง หากปล่อยสัตว์ปล่อย
ปลาบ่อยๆ นั้น ก็จะมีส่วนช่วยให้ผ่อนหนัก
เป็นเบา เบาเป็นหาย แต่ก็ขึ้นอยู่กับว่า บุญ
ในปัจจุบันกับวิบากกรรมในอดีตที่ทำมาอย่าง
ไหนจะมีปริมาณมากกว่ากัน ก็ต้องสั่งสมบุญ
ทุกบุญ ทั้งทาน ศีล ภาวนา ปล่อยสัตว์ปล่อย
ปลา นั่งธรรมะให้เข้าถึงพระภายใน หนักก็จะ
เป็นเบา เบาก็หาย ตายก็ไปดี
๑๓ กุมภาพันธ์ พ.ศ. ๒๕๕๐
๓ มะเร็งในทัศนะของโรงเรียนฯ
โรคมะเร็งในทัศนะของโรงเรียนอนุบาล
ฝันในฝันวิทยา ต่างจากทัศนะทางการแพทย์
อย่างไร มะเร็งเกิดจากกรรมอะไร สามารถ
ถ่ายทอดผ่านทางพันธุกรรมได้หรือไม่ และ
สามารถป้องกันหรือแก้ไขให้หายได้หรือไม่
อย่างไรคะ
คุณครูไม่ใหญ่
โรคมะเร็งในทัศนะของโรงเรียนอนุบาล
ฝันในฝันวิทยาต่างจากโรคมะเร็งในทัศนะ
ของแพทย์ คือ ในทัศนะของโรงเรียนอนุบาล
ฝันในฝันวิทยา โรคนี้เกิดจากวิบากกรรม เป็น
กรรมเฉพาะตัว ใครจะมารับกรรมแทนเราไม่
ได้ แต่ถ้าพ่อแม่มีกรรมเสมอกับลูก ก็จะดึงดูด
ให้ลูกมีวิบากกรรมชนิดนี้มาเกิดร่วมด้วย แต่
ไม่ใช่ถ่ายทอดทางพันธุกรรม
มะเร็งเกิดจากวิบากกรรมหลายๆ
อย่าง แต่จะเกิดจากกรรมปาณาติบาตเป็น
หลัก แล้วมีกรรมอื่นมาเสริม เช่น
มะเร็งมดลูกเกิดจากการผิดศีลปา-
ณาติบาตกับกาเมฯ
มะเร็งเม็ดเลือด มะเร็งกระดูก เกิดจาก
การผิดศีลปาณาติบาตกับอทินนาทาน
มะเร็งในช่องปาก เกิดจากการผิดศีล
ปาณาติบาตกับผิดศีลข้อ ๔ เช่น มุสาบ้าง
ผรุสวาจา ด่าว่าคำหยาบบ้าง
มะเร็งที่ตับ เกิดจากปาณาติบาตกับ
สุรา เป็นต้น
จะแก้ไขได้หรือไม่ได้ก็ขึ้นอยู่กับกรรม
หนักหรือเบา มีบุญทั้งอดีตและปัจจุบันมาก
หรือน้อย ซึ่งเรื่องมันซับซ้อน ดังนั้นดีที่สุด คือ
ป้องกันด้วยการรักษาศีล ๕ ให้บริสุทธิ์
๒๙ ธันวาคม พ.ศ. ๒๕๔๘
๔ หมดเรี่ยวแรง
คุณแม่ของลูกป่วยเดินไม่ได้ ไม่มีแรง
นิ้วมือนิ้วเท้าหงิก ท่านไปรักษากับหมอ
ไสยเวท โดยใช้เหล็กแดงๆ ตั้งไว้บนเตาถ่าน
ใช้เท้าจุ่มน้ำมันแล้วหมอก็เหยียบไปที่เหล็ก
แดงๆ ที่กำลังร้อนแล้วก็มาเหยียบที่ร่างของ
แม่ ทำอย่างนี้อยู่ ๑ อาทิตย์ อาการของท่าน
ก็หายเป็นปกติ
คุณแม่ทำกรรมใดมา จึงป่วยด้วยอาการ
ดังกล่าวและหายได้ด้วยวิธีไสยเวท
คุณครูไม่ใหญ่
แม่ของลูกป่วย ไม่มีแรง จนเดินไม่ได้
นิ้วมือนิ้วเท้าหงิก เพราะกรรมในอดีตที่เกิด
ในสังคมเกษตรกรรม ได้มัดขาสัตว์ส่งขาย
กับกรรมล้อเลียนคนที่เขามือหงิกเท้าหงิก
ด้วยความคะนองในสมัยวัยรุ่น ทำให้คนถูก
ล้อเลียนเจ็บช้ำน้ำใจ วิบากกรรมทั้งสองมา
รวมส่งผล
ที่จริงไปล้อเลียนเขานี่นะ บางทีคนคุ้นเคย
ก็ล้อเลียนสนุกๆ ไม่น่ามีวิบากนะ คือตอนที่
เขาไม่หงุดหงิดก็ไม่ค่อยเท่าไร แต่ตอนที่เขา
ช้ำใจนี่สิ มันเซตโปรแกรมไปแล้วที่ในกลาง
กายว่า ให้ไปเจออย่างนี้บ้าง
เห็นไหมว่าในที่สุดเราคงจะพูดได้แค่
ความจริง มีประโยชน์ ไพเราะ ถูกกาลเทศะ
ก็คงพูดได้แค่นี้แหละ
หายได้เพราะเป็นเพียงเศษกรรม
เท่านั้น พอบุญได้ช่องก็จะตัดรอนวิบากกรรม
ทันที ไม่ว่าจะรักษาด้วยไสยเวทหรือวิธีการ
ใดก็จะหายได้ในที่สุด แต่ถ้ายังเป็นส่วนของ
กรรมจะรักษาด้วยวิธีการใดมันก็ไม่หาย
๓๐ มกราคม พ.ศ. ๒๕๔๙
๕ อัมพาตแขนขาไม่มีแรง
คุณแม่ของลูกขณะอายุ ๖๘ ปี ได้ป่วย
เป็นอัมพาตแขนขาไม่มีแรง ขยับไม่ได้ เป็น
อยู่ ๑ ปี ไปหาหมอที่โรงพยาบาล หมอบอก
ว่าเป็นเพราะเส้นโลหิตตีบแต่รักษาไม่หาย
พอปี พ.ศ. ๒๕๔๖ ลูกได้ชวนให้ท่านทำบุญหล่อ
หลวงปู่* ด้วยทองคำ แม่ได้ตัดใจนำเข็มขัด
นากที่มีอยู่ให้ไปขาย ได้เงินมา ๑๒,๐๐๐ บาท
ลูกก็ได้นำเงินนั้นมาทำบุญให้คุณแม่
หลังจากนั้น ๘ เดือน ก็เปลี่ยนไปหา
หมออีกโรงพยาบาลหนึ่ง หมอก็ตรวจพบว่า
แม่ป่วยเพราะเส้นเลือดอุดตันที่สมองซีกขวา
หมอได้ทำการรักษาให้ ไม่นานแม่ก็หาย เดิน
ได้เป็นปกติ แต่ปัจจุบันแม่ไม่ยอมมาวัด หัน
ไปเล่นไพ่ สูบบุหรี่
*พระมงคลเทพมุนี (สด จนฺทสโร) พระผู้ปราบมาร
เวลาลูกถามว่าทำไมไม่มาวัด แม่ก็ทำท่า
ไม่พอใจ และทำตาแดงๆ ปัจจุบันนี้แม่เริ่มมี
อาการแขนขาไม่มีแรงเหมือนที่เคยเป็นครั้ง
แรก
กรรมใดทำให้แม่ป่วยเป็นอัมพาตอยู่
เป็นปี แม่หายเพราะบุญหล่อรูปหลวงปู่ใช่
ไหมคะ การที่แม่กลับมามีอาการแขนขาไม่มี
แรงอีกครั้ง เป็นเพราะบุญที่ทำไว้หมดไปใช่
หรือไม่คะ
เหตุใดคุณแม่จึงไม่ยอมมาวัดอีก ลูกจะ
ต้องทำอย่างไรให้ท่านยอมมาวัดคะ
คุณครูไม่ใหญ่
คุณแม่ป่วยเป็นอัมพาตแขนขาไม่มีแรง
ขยับตัวไม่ได้อยู่เป็นปี เพราะกรรมในอดีต
สมัยท่านเกิดในสังคมเกษตรกรรม ได้ผูกมัด
สัตว์เอาไว้ฆ่าขายและสั่งให้เขาฆ่ามารวมส่งผล
แม่หายได้ชั่วคราว เพราะบุญหล่อรูป
หลวงปู่วัดปากน้ำไปช่วยตัดรอนวิบากกรรม
แต่ต่อมาแขนขาไม่ค่อยมีแรงอีกครั้ง เพราะ
เมื่อบุญหย่อนลงมา วิบากกรรมดังกล่าวก็
มาส่งผลอีก
แม่ของลูกไม่ยอมมาวัดอีกเพราะ
ท่านไม่เข้าใจวัด กับเห็นลูกมาทำบุญเยอะ
กอปรกับใจท่านยังไม่เปิด ลูกก็ต้องคอยเป็น
กัลยาณมิตรให้ท่านด้วยใจที่ใสและเยือกเย็นจ้ะ
๒๘ มีนาคม พ.ศ. ๒๕๔๙
๖ เจ้าชายนิทรา
คุณพ่อดู DMC และนั่งสมาธิทุกวันไม่
ขาดเลย ท่านมีโรคประจำตัว คือ โรคหอบหืด
ครั้งสุดท้ายท่านมีอาการหอบอย่างหนัก
ทำให้ขาดออกซิเจนและหยุดหายใจนานกว่า
๑๐ นาที ทำให้พ่อกลายเป็นเจ้าชายนิทรา
ลูกได้เปิดซาวด์เบาท์เสียงสวดมนต์ครอบที่
หูของท่านตลอด ๑๙ วันที่ท่านเป็นเจ้าชาย
นิทรา ในที่สุดคุณพ่อเสียชีวิตเมื่ออายุ ๖๗ ปี
วิบากกรรมใดทำให้คุณพ่อป่วยเป็นโรค
หอบหืด และต้องมาเป็นเจ้าชายนิทรา
ขณะที่คุณพ่อเป็นเจ้าชายนิทรา จิตใจ
ของท่านสามารถรับรู้อะไรได้บ้าง เวลาที่ลูก
ไปเยี่ยมคุณพ่อที่ห้องไอซียู ทำไมพ่อมีอาการ
กระตุกที่เปลือกตา เป็นเพราะท่านรับรู้ที่ลูก
มาเยี่ยมหรือเพราะเหตุบังเอิญ และขณะที่
พ่อเป็นเจ้าชายนิทรา กายละเอียดท่านอยู่
อย่างไรคะ
คุณครูไม่ใหญ่
พ่อเป็นโรคหอบหืด เพราะกรรมใน
อดีตที่ใช้แรงงานสัตว์แล้วไม่ดูแลอย่างดี
ปล่อยให้มันตากแดดตากฝนมาส่งผล เป็น
เจ้าชายนิทราเพราะกรรมในอดีตได้ฆ่าสัตว์
ทำอาหาร โดยทุบหัวให้สลบก่อนแล้วจึงเชือด
เช่น ทุบหัวหมูให้มันสลบก่อนแล้วจึงเชือด ทำ
เช่นนี้บ่อยๆ กรรมนี้มาส่งผล
ขณะเป็นเจ้าชายนิทรา ท่านรู้ตัวบ้าง
ไม่รู้บ้าง แต่ขยับตัวไม่ได้ มีลักษณะคล้ายๆ
สะลึมสะลือ เวลาลูกไปเยี่ยมท่านที่ห้องไอซียู
แล้วท่านกระตุกที่เปลือกตานั้น เพราะท่าน
รับรู้ว่าลูกมาเยี่ยม ได้พยายามขยับเปลือกตา
แต่ขยับไม่ได้
ในขณะที่พ่อป่วยเป็นเจ้าชายนิทรานั้น
กายละเอียดบางทีก็หลับเมื่อกายหยาบพ่อ
หลับสนิท บางทีก็ออกไปทำหน้าที่ฝัน บางที
ก็อยู่กับตัวพ่อ
ช่วงที่ลูกเปิดเทปสวดมนต์ กายละเอียด
ก็จะนั่งสวดมนต์ไปด้วยเพราะใจพ่อผูกพัน
พ่อนึกถึงบุญได้ เนื่องจากทำอย่างนี้จนคุ้นเคย
ตั้งแต่ยังแข็งแรง นี่แปลว่าตอนยังแข็งแรงอยู่
ต้องทำให้คุ้น สภาพอย่างนี้จะเป็นเฉพาะราย
เท่านั้น ไม่ใช่เป็นอย่างนี้ทุกราย
๑ กุมภาพันธ์ พ.ศ. ๒๕๕๐
๗ หัวใจพิการแต่กำเนิด
หลานชายของลูกเป็นโรคหัวใจพิการแต่
กำเนิด รักษามาจนกระทั่ง ๒ ขวบ ๓ เดือน
เศษก็จากไป ระหว่างมีชีวิตอยู่ชอบดูรายการ
จากจานดาวธรรมมาก
กรรมใดหลานจึงเป็นโรคหัวใจพิการแต่
กำเนิด อายุสั้น กรรมนี้หมดหรือยัง
เหตุใดหลานจึงชอบดูรายการจากจาน
ดาวธรรม และใฝ่ในบุญมากๆ ขณะมีชีวิตอยู่
เขาบอกว่าเห็นองค์พระสีทองในท้อง เขาเห็น
จริงหรือไม่
หลานชายตายแล้วได้มาเวียนประทักษิณ
รอบมหาธรรมกายเจดีย์หรือไม่ ตอนนี้เขาอยู่
ที่ไหน ได้รับบุญที่อุทิศไปให้หรือไม่ ทำอย่างไร
เขาจะได้ไปอยู่กับหลวงปู่วัดปากน้ำคะ
คุณครูไม่ใหญ่
หลานเป็นโรคหัวใจพิการตั้งแต่กำเนิด
และอายุสั้น เพราะในอดีตเคยเป็นผู้คุมทาส
ในการก่อสร้าง ได้คุมให้ทำงานทั้งวันทั้งคืน
จนทาสล้มตายเป็นจำนวนมาก รวมกับกรรม
ชอบฆ่าลูกสัตว์ เช่น ลูกหมู ลูกวัว มาทำเป็น
อาหารมารวมส่งผลให้เป็นโรคหัวใจพิการ
ที่ชอบดูจานดาวธรรมและใฝ่ในบุญมาก
เพราะมีบุญเก่ามาในระดับหนึ่งจึงสอนตัวเอง
ได้ อีกทั้งบุญนี้ได้บันดาลให้ได้พ่อแม่ที่ดี ที่
ปลูกฝังให้มาศึกษาเรียนรู้เรื่องบุญและผูกพัน
กับการสร้างบุญ
ขณะมีชีวิตอยู่บอกว่าเห็นองค์พระสี
ทองในท้องนั้น ก็เป็นเรื่องของเด็กที่อือออ
ไปกับผู้ใหญ่ที่พยายามจะสอนให้เขาได้เห็น
ไปตาม ก็อือออไปตามเรื่องตามราวของ
เด็กๆ จ้ะ
ตายแล้วด้วยจิตที่กำลังอ่อนอยู่ จึงไม่
อาจทำตามหลักวิชชาได้ แต่อย่างไรก็ตาม
บุญเก่า บุญใหม่ และบุญที่อุทิศไปให้ก็ได้ไป
เกิดเป็นเทพบุตรสุดหล่อ มีวิมานทองของ
ชั้นดาวดึงส์ เฟส ๓ ด้วยบุญที่พ่อแม่พามาทำ
และทำส่งให้เขา พอได้รับบุญที่อุทิศไปให้แล้ว
ก็ทำให้เขามีทิพยสมบัติเพิ่มขึ้น
ได้ฝากอนุโมทนาขอบคุณที่ทำบุญอุทิศ
ไปให้ ตอนนี้มีความสุขมาก ส่วนเรื่องดุสิตบุรี
เขายังไม่ค่อยจะเข้าใจเท่าไร เพราะเขายังเด็ก
อยู่ เด็กก็ไม่เข้าใจ ขนาดเป็นผู้ใหญ่ยังไม่ค่อย
เข้าใจเลย
๑๔ มิถุนายน พ.ศ. ๒๕๕๐
๘ โรคหัวใจ / โรคน้ำท่วมสมอง
บุพกรรมใดทำให้คุณพ่อป่วยเป็นโรค
หัวใจ และโรคน้ำท่วมสมอง จะมีวิธีการแก้ไข
อย่างไรคะ
คุณครูไม่ใหญ่
คุณพ่อป่วยเป็นโรคหัวใจและโรคน้ำ
ท่วมสมอง เพราะในอดีตท่านเกิดในสังคม
เกษตรกรรม ได้ใช้แรงงานสัตว์ที่แก่มากแล้ว
ทำงาน เช่น วัวแก่ ควายแก่ จนมันทำงานไม่ไหว
เมื่อมันทำงานไม่ไหวแล้วก็ได้เอามันไปฆ่า
ทำเป็นอาหาร วิบากกรรมดังกล่าวมารวม
ส่งผล จะแก้ไขก็ให้ทำบุญทุกบุญ ทั้งทาน ศีล
ภาวนา และปล่อยสัตว์ปล่อยปลา ปล่อยสัตว์
ใหญ่ เช่น วัว ควาย แล้วก็อุทิศบุญกุศลไปให้
กับสัตว์ที่เราเคยไปเบียดเบียนเอาไว้บ่อยๆ
๑๐ กุมภาพันธ์ พ.ศ. ๒๕๔๙
๙ กระดูกสันหลังคด
บุตรสาวของลูกตอนเกิดมาก็มีร่างกาย
สมบูรณ์ดี แต่พออายุได้ ๑๒ ปี ก็เริ่มมีอาการ
กระดูกที่หลังคดเป็นรูปตัว S พออายุ ๑๔ ปี
ยิ่งคดมากจนเห็นได้ชัด ทำให้ไหล่ ๒ ข้างสูง
ต่ำไม่เท่ากัน
โรคนี้โดยปกติรักษาไม่หาย แต่ลูกอาศัย
รักษาทั้งภายนอกภายใน ภายนอกรักษา
โดยกายภาพบำบัด ส่วนภายในใช้บุญช่วย
ทำบุญก็อธิษฐาน ปัจจุบันนี้ลูกสาวอายุ ๑๗ ปี
อาการดีขึ้นมากแล้วค่ะ
กรรมใดทำให้ลูกสาวกระดูกหลังคด
ที่อาการดีขึ้นเพราะเหตุใด และต้องแก้ไข
อย่างไร จึงจะหายเป็นปกติคะ
คุณครูไม่ใหญ่
ลูกสาวกระดูกสันหลังคด เพราะกรรม
ในอดีตได้เอาไม้ตีงูที่เลื้อยเข้ามาในบ้านจน
หลังมันหัก วิบากกรรมนี้ได้ช่องมาส่งผล ที่
อาการดีขึ้นเพราะวิบากกรรมไม่หนักมาก
บุญปัจจุบันได้เข้าไปช่วยเอาไว้อาการจึงดีขึ้น
จะแก้ไขก็ให้ทำบุญทุกบุญไปเรื่อยๆ
แล้วอธิษฐานจิตให้ได้เจอหมอดียาดีมารักษา
ก็จะค่อยๆ ดีขึ้นไปอีก
๒๔ มกราคม พ.ศ. ๒๕๔๙
๑๐ กระดูกสันหลังทรุด
คุณพ่อหาเลี้ยงชีพด้วยการขับสามล้อ
เลี้ยงครอบครัว จนกระทั่งวันหนึ่ง คุณอา
ของพ่อที่อยู่ชลบุรีก็ชวนให้พ่อไปทำงานขับ
รถไต่ถัง โดยใช้รถมอเตอร์ไซค์วิ่งไต่อยู่ในถัง
ขนาดใหญ่
ครั้งหนึ่งคุณพ่อประสบอุบัติเหตุ ขณะ
ที่กำลังขับรถมอเตอร์ไซค์ไต่ถังอยู่นั้น รถได้
พลัดตกจากถังลงมาทำให้ก้นกบกระแทก
กับพื้น มีผลให้กระดูกสันหลังทรุด จากนั้น
มาพ่อก็มีอาการปวดที่ก้นกบ เคยผ่าตัดดาม
เหล็ก ๑ ครั้ง อาการก็ดีขึ้นบ้าง แต่ไม่หาย ได้
แต่ปวดๆ หายๆ มาจนถึงปัจจุบัน
เหตุใดพ่อต้องมาทำอาชีพขับรถไต่ถัง
บุพกรรมใดทำให้พ่อขับรถตกถัง ก้นกบ
กระแทกจนต้องผ่าตัดดามเหล็ก
คุณครูไม่ใหญ่
พ่อต้องมามีอาชีพขับรถไต่ถังเสี่ยงกับ
ความตาย และเคยตกรถไต่ถังก้นกบกระแทก
จนต้องผ่าตัดดามเหล็ก เพราะเป็นอัธยาศัย
ข้ามชาติติดมาที่พ่อชอบทำอะไรที่ผาดโผน
เสี่ยงความตายมาหลายชาติ กับในอดีตยุค
นั้นท่านเป็นนักแสดงผาดโผนและก็ได้สอน
คนอื่นด้วย
วันหนึ่งได้ฝึกซ้อมให้แสดงต่อตัวกัน
ได้บังคับเด็กฝึกหัดให้ปีนต่อตัวไปด้านบน
แต่เด็กขึ้นไปได้แล้วเกิดความกลัว เลยพลัด
ตกลงมา รวมทั้งทุกคนก็หล่นลงมาด้วยจนก้น
กระแทก วิบากกรรมโดยไม่เจตนานี้มาส่งผล
ให้หล่นลงมาบ้างจ้ะ
๒๘ มีนาคม พ.ศ. ๒๕๔๙
๑๑ กระดูกก้นกบร้าว
บุพกรรมใดทำให้น้าสาวกระดูกก้นกบ
ร้าว หมอนรองกระดูกเสื่อม ไขมันในเลือดสูง
มีอาการวูบบ่อยๆ ปวดหัว ปวดขา ชาตาม
ปลายมือปลายเท้า โรคทั้งหมดจะมีโอกาส
หายไหม ต้องแก้ไขอย่างไรคะ
คุณครูไม่ใหญ่
บุพกรรมที่ทำให้น้าสาวกระดูกก้นกบ
ร้าวและหมอนรองกระดูกเสื่อม เพราะกรรม
ในชาติที่น้าสาวของลูกเป็นทหารคุมทาสเชลย
เอาทาสเชลยมาใช้งานที่บ้านและใช้แรงงาน
ทาสหนักเกินไป ครั้งหนึ่งเคยโมโหทาสแล้ว
ผลักทาสจนล้มก้นกระแทกทำให้กระดูก
ก้นกบร้าว
วิบากกรรมนี้มาส่งผลให้มาเจออย่างนี้
บ้าง ที่ไขมันในเลือดสูง มีอาการวูบอยู่บ่อยๆ
เพราะใช้งานทาสมากจนเขาเป็นลมบ่อยๆ
ที่ปวดหัว ปวดขา ชาตามปลายมือปลายเท้า
เพราะกรรมที่เคยทุบตีทาสเหล่านั้น
โรคทั้งหมดนี้มีโอกาสหายได้ถ้าทำบุญ
คือ ต้องทำทาน รักษาศีล เจริญภาวนาอย่าง
จริงจังทุกวันสม่ำเสมอ แล้วอุทิศบุญทั้งหมด
นั้นให้ทาสที่เราเคยไปเบียดเบียนเขาไว้
อีกทั้งปัจจุบันก็ให้ควบคุมอาหาร ออก
กำลังกาย ลดความอ้วนให้ได้ จะได้เฟิร์ม
แอนด์ฟิต ชีวิตจะได้สดใส
๓ สิงหาคม พ.ศ. ๒๕๕๐
๑๒ โรคไต / เบาหวาน
ลูกฝาแฝดคนเล็กของลูกป่วยเป็นโรคไต
อักเสบเรื้อรังมาตั้งแต่อายุได้เพียง ๔ เดือน
พออายุได้ ๒ ขวบก็ชักตาค้างเนื่องจากไข้ขึ้น
สูงอีก เมื่ออายุได้ ๖ ขวบกว่าๆ ตรวจพบว่า
เป็นโรคเบาหวาน คุณหมอบอกว่าต้องฉีด
อินซูลินไปตลอดชีวิตทั้งเช้าเย็น ต้องคอย
ระวังเรื่องอาหารและโรคแทรกซ้อน ห้ามมี
บาดแผลเพราะแผลจะหายยาก
ทุกวันนี้ลูกทำอาหารไปส่งเขาตอน
กลางวันที่โรงเรียนทุกวัน ด้วยความรู้สึกที่รัก
เขาที่สุด ทำให้ลูกรู้สึกทรมานใจและทุกข์ใจ
มากที่สุดเช่นกัน ตั้งแต่ลูกทราบว่าเขาเป็น
โรคเบาหวานนี้ทำให้ลูกคิดมากและทำใจไม่
ได้มาตลอด จนบางครั้งลูกอยากจะรับเป็น
โรคนี้เสียเอง และไม่เข้าใจว่าทำไมโรคนี้ถึง
ได้มาเป็นกับเด็กที่อายุเพียงแค่นี้ด้วย
ทุกวันนี้ลูกคิดมากและมีความกังวล
หรือเป็นเพราะวจีกรรมที่ลูกเคยพูดไว้ก่อนที่
ลูกสาวคนนี้จะล้มป่วยเพียง ๕ วัน ในตอน
นั้นลูกยังไม่เข้าใจวัด ลูกดูรูปภาพงานสลาย
ร่างคุณยายอาจารย์* แล้วเห็นคนมาวัดเป็น
แสนๆ ลูกก็ได้พูดว่า “พวกที่มาวัด คือ พวก
ไม่มีอะไรทำหรือถ้าไม่ป่วยไข้อะไรก็ไม่มาวัด
หรอก” ลูกพูดออกไปโดยรู้เท่าไม่ถึงการณ์
เพราะความที่ลูกไม่เข้าใจวัด ไม่เข้าใจเรื่องบุญ
ซึ่ง ณ เวลานี้ลูกรู้สึกผิดไปแล้ว และขอถือ
โอกาสกราบขอขมาต่อคุณครูไม่ใหญ่ และ
ท่านผู้มีบุญทุกๆ ท่านที่ได้ตั้งใจมาสร้างบารมี
ด้วยค่ะ
ทุกวันนี้ หลังจากที่พวกเราทุกคนดู
DMC แล้ว ทำให้เราเข้าใจวัด เข้าใจเรื่อง
*คุณยายอาจารย์มหารัตนอุบาสิกาจันทร์ ขนนกยูง
ผู้ให้กำเนิดวัดพระธรรมกาย
ราวความเป็นจริงของชีวิต และตั้งใจสร้าง
บารมีกันอย่างยิ่งยวด ทำบุญทุกบุญไม่เคย
ขาดเลย และลูกกับสามีก็เป็นตัวจักรสำคัญ
ในการพาเด็กนักเรียนในโรงเรียนมาอบรม
ค่ายคุณธรรม พาเด็กนักเรียนมาช่วยงานบวช
ที่ธุดงคสถานจันทปุระอีกด้วย
วจีกรรมที่ลูกพูดมีส่วนทำให้ลูกสาว
แฝดคนเล็กของลูกป่วยหรือไม่ และวจีกรรม
นี้จะส่งผลกับลูกในอนาคตอย่างไร ลูกต้อง
แก้วิบากกรรมนี้อย่างไรคะ
คุณครูไม่ใหญ่
วจีกรรมที่ลูกพูดว่า “พวกที่มาวัดคือ
พวกไม่มีอะไรทำ หรือถ้าไม่ป่วยไข้ก็ไม่มาวัด”
นั้นไม่เกี่ยวกับการป่วยของลูกสาวคนเล็ก แต่
เป็นวิบากกรรมส่วนตัวของลูกสาวคนเล็กใน
อดีตที่เคยทุบตีสัตว์ในเวลาไม่พอใจและฆ่า
สัตว์ทำอาหารมารวมส่งผล โดยก่อนฆ่าก็
มักจะทุบตีให้มันเจ็บทรมาน วิบากกรรมนี้จึง
ทำให้ชักและเป็นโรคเบาหวาน อีกทั้งมักจะ
โกงเงินพ่อแม่ เช่น พ่อแม่ให้ค้าขายแทนท่าน
ก็มักจะงุบงิบเงินเป็นของตนเองเสมอ วิบาก
กรรมนี้จึงทำให้เป็นโรคไตอักเสบ
วิธีแก้ ปัจจุบันก็นำเงินไปถวายท่านก็ได้
เพราะพ่อแม่เป็นพระอรหันต์ในบ้าน และให้
สั่งสมบุญทุกบุญ ทั้งทาน ศีล ภาวนา และ
ปล่อยสัตว์ใหญ่สัตว์เล็ก ให้ชีวิตสัตว์เป็นทาน
แล้วอุทิศบุญกุศลไปให้สัตว์เหล่านั้น หนักก็
จะเป็นเบา เบาก็จะหายจ้ะ
วจีกรรมที่ลูกพูดจะส่งผลกับลูก คือ
เวลาลูกจะมาวัดก็จะต้องป่วยไข้ก่อน เพราะ
ลูกพูดว่าต้องป่วยเท่านั้นจึงจะเข้าวัด หรือ
ไม่มีอะไรจะทำตามที่ลูกพูดนั่นแหละ มันจะ
เป็นอย่างนั้น
แต่ว่าเมื่อขอขมาแล้ว กรรมนี้ก็ระงับไป
ครูไม่ใหญ่อโหสิจ้ะ ให้หายเจ็บ หายป่วย หายไข้
นะลูกนะ ให้หายเป็นอัศจรรย์เลย แล้วก็มา
เลี้ยงพระ มาหล่อพระ และลูกต้องมาวัดสร้าง
บารมีให้ได้ตลอด รวมทั้งต้องไปชวนคนอื่น
มาด้วย และต้องพูดทำความเข้าใจกับคนที่ไม่
เข้าใจวัด ให้เข้าใจวัดได้ถูกต้องด้วย จึงจะแก้
วิบากกรรมนี้ได้
๗ เมษายน พ.ศ. ๒๕๔๙
๑๓ นิ่วในไต ๑
คนในครอบครัวของลูกมีคุณพ่อคุณแม่
พี่ชายและน้องชาย ทั้ง ๔ คนนี้จะมีโรคประจำ
ตัวที่เหมือนกัน คือ ทุกคนเป็นโรคนิ่วในไต
และต้องไปสลายนิ่วทุกๆ ๕ ปี พวกเขา
ทำกรรมใดร่วมกันมาหรือเปล่าคะ จึงต้อง
เป็นแบบนี้
คุณครูไม่ใหญ่
การที่คุณพ่อ คุณแม่ พี่ชาย น้องชาย
เป็นโรคนิ่วในไต และต้องไปสลายนิ่วทุกๆ
๕ ปีเหมือนกันนั้น เพราะกรรมในอดีตมี
อาชีพค้าขาย ได้ปลอมปนของไม่ดี เช่น เม็ด
กรวดเม็ดทรายใส่ลงไปในเมล็ดพันธุ์พืชเพื่อ
ให้มีปริมาณเยอะขึ้นแล้วขายให้ลูกค้า โดย
มีกรรมคล้ายกันแต่ต่างกรรมต่างวาระ คือ
ต่างคนต่างมีกรรมชนิดเดียวกัน ต่างคนต่างทำ
กรรมนี้ดึงดูดให้มาเกิดร่วมกันเป็นพ่อแม่ลูก
และต้องมามีโรคแบบเดียวกัน
๑๑ สิงหาคม พ.ศ. ๒๕๔๘
๑๔ นิ่วในไต ๒
เตี่ยเคยผ่าตัดถึง ๔ ครั้ง ครั้งแรกผ่าเอา
นิ่วพร้อมไตข้างซ้ายออก ๕ ปีต่อมา ผ่าเอา
นิ่วในไตข้างขวาออก ครั้งที่สามก็เอานิ่วใน
กระเพาะปัสสาวะออก ครั้งสุดท้ายต้องมา
ผ่าตัดไส้เลื่อนอีก
ปัจจุบันเตี่ยอายุ ๗๐ ปี ป่วยเป็นโรคเกาต์
ปวดตามข้อ และหัวใจเต้นผิดปกติ เพราะ
วิบากกรรมใด
คุณครูไม่ใหญ่
เตี่ยมีเศษกรรมเกี่ยวกับการค้า โดย
ในอดีต หลายครั้งได้เอาของเก่ามาปนกับ
ของใหม่เพื่อทำให้ขายได้ราคา เช่น เอาแป้ง
เก่ามาปนกับแป้งใหม่ เพื่อให้ของมีปริมาณ
มากขึ้น และขายได้เยอะขึ้น ด้วยวิบากกรรมนี้
จึงทำให้เป็นนิ่วในไต และนิ่วในกระเพาะ
ปัสสาวะ รวมกับกรรมฆ่าสัตว์ทำอาหารและ
ใช้แรงงานสัตว์มากไป จึงทำให้เป็นไส้เลื่อน
โรคเกาต์ ปวดตามข้อ และหัวใจเต้นผิดปกติ
๘ กรกฎาคม พ.ศ. ๒๕๔๘
๑๕ โรคนิ่ว
บุพกรรมใดทำให้คุณพ่อป่วยเป็นโรค
นิ่ว ปัสสาวะทุกครั้งจะมีก้อนหินเล็กๆ ปน
ออกมาด้วย บุญจากการทำบุญต่างๆ และ
การถือศีลอุโบสถที่เคยทำมาจะช่วยท่านได้
บ้างไหม
ท่านจะหายป่วยหรือไม่ ต้องทำ
อย่างไรคะ
คุณครูไม่ใหญ่
คุณพ่อป่วยเป็นโรคนิ่ว เวลาปัสสาวะ
มักจะมีก้อนหินเล็กๆ ปนออกมาด้วย เพราะ
กรรมในอดีตมักจะชอบปัสสาวะไม่เป็นที่
เป็นทาง และเคยไปยืนฉี่รดกำแพงวัด รวม
กับกรรมปาณาติบาตที่ฆ่าสัตว์ทำอาหารมา
ส่งผล บุญทุกบุญที่ทำผ่านมาก็จะไปช่วย
ตัดรอนวิบากกรรมให้หนักเป็นเบา และมี
โอกาสจะหายได้ ให้สั่งสมบุญทุกบุญต่อไป
แล้วอธิษฐานจิตให้เจอหมอดี ยาดี และให้
หายจากโรคนี้จ้ะ
๖ มกราคม พ.ศ. ๒๕๔๙
๑๖ วัณโรคปอด
บุพกรรมใดทำให้คุณแม่ป่วยเป็น
วัณโรคปอด อาการหนักมาก มีไข้หนักหลาย
วัน ทานอาหารได้เพียงเล็กน้อย ร่างกายผอม
ลงเรื่อยๆ สภาพร่างกายทรุดลงตามลำดับ
ประมาณ ๒ เดือน ก็เสียชีวิต
คุณครูไม่ใหญ่
คุณแม่ป่วยเป็นวัณโรคเพราะกรรมใน
อดีตและปัจจุบันที่เวลาเลี้ยงสัตว์ไว้ในคอก
ก็มักจะขังมันไว้ในคอกที่ไม่สะอาด จนมัน
รู้สึกทรมาน รวมกับกรรมฆ่าสัตว์ทำอาหาร
อีกทั้งใช้แรงงานสัตว์มากเกินไป วิบากกรรม
นี้มาส่งผล
๒ มกราคม พ.ศ. ๒๕๔๙
๑๗ ต่อมน้ำเหลืองโต / ปัสสาวะ
แสบขัด / เลือดออกตามไรฟัน
กรรมใดขณะคุณแม่ตั้งท้องตัวลูก ทำให้
คุณแม่ป่วยถึง ๓ โรค คือ ต่อมน้ำเหลืองที่
รักแร้โต ปัสสาวะแสบขัด และเลือดออกตาม
ไรฟัน
คุณครูไม่ใหญ่
เมื่อคุณแม่ตั้งท้องตัวลูก ท่านเป็น
โรคต่อมน้ำเหลืองที่รักแร้โต เพราะกรรม
ในอดีตได้ฆ่าสัตว์เล็กสัตว์น้อยมาส่งผล วจี
กรรมที่ชอบสบถคำหยาบ บางครั้งก็เป็นคำ
หยาบพาดพิงอวัยวะของผู้หญิง มาส่งผลให้
ปัสสาวะแสบขัด และเลือดออกตามไรฟัน
เกี่ยวกับวจีกรรมเป็นหลัก
๑๙ กุมภาพันธ์ พ.ศ. ๒๕๕๐
๑๘ โรคเกล็ดเลือดต่ำ
ลูกชายของลูกทำกรรมใดมา จึงเป็นโรค
เกล็ดเลือดต่ำ ถ้าเลือดออกแล้วเลือดก็จะไหล
ไม่หยุด เขาใกล้จะหมดกรรมหรือยังคะ
คุณครูไม่ใหญ่
ลูกชายเป็นโรคเกล็ดเลือดต่ำ เพราะ
ในอดีตชาติชาติหนึ่งมีกรรมปาณาติบาตได้
เคยเจาะเส้นเลือดใหญ่ที่คอวัวด้วยท่อเหล็ก
แหลม คือ เอาท่อมาปาดตรงปลายให้เป็น
เหล็กแหลม แล้วก็เสียบเข้าไปที่เส้นเลือด
ใหญ่ของคอวัว เพื่อให้เลือดวัวสดๆ ไหลลง
ท่อเหล็กแหลมนั้น แล้วก็เอาไปกินเป็นยา
บำรุงกำลังเป็นประจำ มาส่งผลให้เป็นโรค
เกล็ดเลือดต่ำ
วิบากกรรมยังมีอยู่ ให้สั่งสมบุญทุกบุญ
ทั้งทาน ศีล ภาวนา ปล่อยสัตว์ใหญ่ เช่น วัว
ควาย ที่จะถูกฆ่า แล้วอุทิศบุญกุศลไปให้สัตว์
เหล่านั้นบ่อยๆ ก็จะค่อยๆ ดีขึ้น
๙ กุมภาพันธ์ พ.ศ. ๒๕๔๙
๑๙ โรคเครียด / ไทรอยด์เป็นพิษ
ลูกสาวคนที่ ๒ เป็นโรคเครียด มีอาการ
ทางประสาท คือ หูมักจะได้ยินเสียงคนพูดด้วย
และสั่งให้ทำตามคำสั่ง เช่น เมื่อจะออกไป
นอกบ้านก็จะมีเสียงบอกไม่ให้ไป ลูกสาวจะ
กลัวมาก เป็นเพราะวิบากกรรมใด และหาย
ได้ด้วยบุญอะไร ปัจจุบันเพราะกรรมใดทำให้
เป็นโรคไทรอยด์เป็นพิษ ต้องทำบุญอะไรจึง
จะหายคะ
คุณครูไม่ใหญ่
ลูกสาวคนที่ ๒ เป็นโรคเครียด หูได้ยิน
เสียงต่างๆ แต่หายได้ เพราะในอดีตเมื่อมี
ปัญหาชีวิตก็มักจะหาทางออกโดยการดื่มสุรา
เมื่อเมาแล้วก็เอะอะโวยวาย ด่าว่าคนโน้นคนนี้
มาส่งผล แต่หายได้เพราะบุญที่เคยทำกับหมู่
คณะในอดีตมาช่วยไว้
เป็นโรคไทรอยด์เป็นพิษ เพราะกรรม
ในอดีตที่เคยผูกโกรธ ผูกพยาบาท มารวม
กับกรรมฆ่าสัตว์เล็กสัตว์น้อยเป็นอาหารมา
รวมส่งผล
จะแก้ไขก็ให้สั่งสมบุญทุกบุญ ทั้งทาน
ศีล ภาวนา แล้วก็แผ่เมตตา ปล่อยสัตว์ปล่อย
ปลา ปล่อยวางบ่อยๆ แล้วอธิษฐานจิตให้พ้น
จากวิบากกรรมนี้
๒๑ มิถุนายน พ.ศ. ๒๕๕๐
๒๐ ฝีในท้อง
คุณแม่ตกร่องไม้กระดานที่หัก จนหน้า
ท้องถูกกระแทกกลายเป็นฝีมีหนองไหลออก
มาจากทวาร และทำให้เส้นขายึด ไม่สามารถ
เหยียดขาและเดินไม่ได้อยู่ ๓ ปี กระทั่งวัน
หนึ่ง ท่านได้รับน้ำมันปลุกเสกจากพระ หลัง
จากทาน้ำมันแล้ว แม่ก็ลองสะบัดขาดู ตอน
แรกก็ยังไม่มีอะไรเกิดขึ้น แต่ทำอย่างนี้ทุกครั้ง
ไม่กี่วันผ่านไป ขาที่ยึดงอมานานถึง ๓ ปี ก็
สามารถยืดออกได้ แม่จึงเดินได้ตั้งแต่บัดนั้น
เป็นต้นมา
กรรมใดทำให้แม่ตกร่องไม้กระดานจน
หน้าท้องถูกกระแทก กลายเป็นฝีในท้อง และ
เดินไม่ได้ถึง ๓ ปี บุญใดทำให้คุณแม่สามารถ
กลับมาเดินได้อีกครั้งคะ
คุณครูไม่ใหญ่
คุณแม่ตกร่องไม้กระดานที่หักเป็น
เหตุให้เป็นฝีในท้อง และทำให้เส้นขายึด
ไม่สามารถเหยียดขาและเดินไม่ได้ถึง ๓ ปี
เพราะกรรมในอดีต แม่ได้กระทืบเท้าใส่พระ
ที่เดินบิณฑบาตด้วยความโกรธที่ท่านสอน
ให้ถอดรองเท้าก่อนใส่บาตร เพราะวันนั้น
อารมณ์เสียเนื่องจากเพิ่งทะเลาะกับสามี
มา จึงถอดรองเท้าออกด้วยอาการประชด อีก
ทั้งพระท่านก็ไม่ยอมเปิดฝาบาตรให้ เพราะ
เห็นอาการประชดนั้น กลัวเขาจะบาป ตัวเอง
จึงได้เดินหนีพระไปทั้งเท้าเปล่า วิบากกรรมนี้
มาส่งผล ที่คุณแม่สามารถกลับมาเดินได้ใหม่
เพราะหมดวิบากกรรมดังกล่าว
๒๑ ตุลาคม พ.ศ. ๒๕๔๘
๒๑ เกือบตายเพราะฝีในท้อง
ลูกเป็นลูกสาวคนโต มีน้อง ๙ คน ต้อง
ทำงานหนักทั้งงานบ้านและทำนา พออายุ
๑๖ ปี ลูกป่วยหนักเป็นโรคฝีในท้องนำส่ง
โรงพยาบาลแทบไม่ทัน ตั้งแต่วินาทีที่หมอ
ผ่าตัดดูดเอาหนองออกจากท้อง ลูกก็ไม่รู้สึก
ตัวอีกเลย
๑ เดือนผ่านไป หมอบอกว่าหมด
ปัญญารักษาแล้ว คุณพ่อจึงพากลับบ้าน
ญาติๆ ทุกคนก็ดีใจที่ลูกกลับมาตายที่บ้าน
จึงช่วยกันต่อโลงเตรียมไว้ใส่ศพลูก สภาพ
ของลูกในขณะนั้นเหมือนคนตายแล้วจริงๆ
มีแต่หนังหุ้มกระดูกขยับเขยื้อนไม่ได้ พูดไม่
ได้ มีกลิ่นเหม็น ได้แต่นอนกลอกตาไปมา
คล้ายถูกผีเข้า
ถึงอย่างนั้นคุณพ่อก็ยังไปตามพระภิกษุ
รูปหนึ่ง ซึ่งเคยมีหน้าที่เป็นหมอสาธารณสุข
ประจำหมู่บ้านมาลองรักษา ส่วนทางคุณแม่
ก็ไปพาหมอร่างทรงเจ้าพ่อเมืองลาวให้มา
รักษา จึงเกิดเป็นเรื่องถกเถียงกันว่าชีวิตของ
ลูกยืนยาวต่อมาได้นั้น เป็นเพราะพระหรือผี
กันแน่
สัปดาห์ถัดมา คุณพ่อก็มากระซิบข้าง
หูว่าพ่อไปกินหอยทอดมา อร่อยมาก จะกิน
ไหมลูก ลูกเองก็ขยับปากจะพูด คุณพ่อเห็นจึง
คิดว่าคงจะกินอะไรได้แล้วจึงหยอดน้ำข้าวต้ม
ให้ ส่วนน้องๆ ก็ไปหาผักมาผัดมาต้มให้กิน
พอร่างกายได้รับอาหาร สติก็เริ่มกลับมา
จึงเริ่มหัดพูดหัดฟังหัดนั่งและก็หัดเดิน กว่า
จะทำอะไรได้บ้างอายุก็ปาเข้าไป ๒๐ ปี
บุพกรรมใดทำให้ลูกเจ็บป่วยปางตาย
ด้วยโรคฝีในท้อง เดินและพูดไม่ได้ ร่างกาย
ผอมแห้งอยู่หลายปี ครั้นหายป่วยก็มาถูกรถ
ชนอีกหลายครั้ง บุญใดทำให้รอดมาได้คะ
คุณครูไม่ใหญ่
ลูกเจ็บป่วยปางตายด้วยโรคฝีในท้อง
เดินและพูดไม่ได้ ร่างกายผอมแห้งอยู่หลาย
ปีเพราะชาติในอดีตลูกเป็นชาวไร่ มีพวกสัตว์
ต่างๆ ในป่าเข้ามาในไร่ ได้ทำลายพืชผลหรือ
มาทำร้ายสัตว์บ้าง ทำร้ายคนในไร่บ้าง ลูกจึง
ทำกับดักเอาไว้แล้วก็จับมันได้ เช่น พวก
สุนัขป่า ลูกได้นำมันมาขังไว้ในกรง ให้มันอด
อาหารบ้าง บางทีก็ใช้ลูกศรยิงบ้าง ใช้ก้อนหิน
ขว้างบ้าง
วิบากกรรมดังกล่าวมาส่งผลให้ลูกเจ็บ
ป่วยปางตาย เป็นโรคฝีในท้อง เดินและพูด
ไม่ได้ ร่างกายผอมแห้งอยู่หลายปี
หายป่วยแล้วก็ถูกรถชนอีกหลายครั้ง
แต่รอดได้เพราะในชาตินั้นเมื่อจับสัตว์มา
ได้แล้วก็จะทำร้ายมันเพื่อให้มันเข็ด แล้วก็
ไล่มันไป ไม่ได้ทำให้มันถึงตาย วิบากกรรมนี้
จึงทำให้ประสบอุบัติเหตุถูกรถชนหลายครั้ง
แต่รอดตายได้ เพราะไม่ได้ทำร้ายสัตว์ถึงตาย
๖ กุมภาพันธ์ พ.ศ. ๒๕๔๙
๒๒ โรคถุงน้ำดีอักเสบ
บุพกรรมใดทำให้คุณพ่อป่วยเป็นโรคถุง
น้ำดีอักเสบ ขณะนี้ท่านอยู่ที่ภพภูมิใด ได้รับ
บุญที่ลูกอุทิศไปให้หรือไม่อย่างไร
คุณครูไม่ใหญ่
คุณพ่อป่วยเป็นโรคถุงน้ำดีอักเสบ
เพราะกรรมที่ทำปาณาติบาต ฆ่าสัตว์ทำ
อาหารและฆ่าขาย และเวลาโกรธมักไม่ชอบ
ให้อภัยใครคือโกรธแล้วโกรธเลย ทั้งอดีตและ
ปัจจุบันมาส่งผล ตายแล้วก็ไปเป็นภุมมเทวา
ชั้นดี มีบ้านที่อยู่อาศัย อาหารทิพย์ เสื้อผ้า
อาศัยอยู่ในหมู่บ้านภุมมเทวาแห่งหนึ่ง ด้วย
บุญที่ทำไว้ในพระพุทธศาสนา ได้รับบุญที่
อุทิศไปให้แล้วก็ยิ่งทำให้ท่านมีสภาพที่ดีขึ้น
ในทุกด้าน
๒ มกราคม พ.ศ. ๒๕๔๙
๒๓ ริดสีดวงทวาร
คุณพ่อของสามีเสียชีวิตด้วยโรคริดสี
ดวงทวาร ตอนอายุ ๖๘ ปี ก่อนที่จะเสียชีวิต
อยู่ดีๆ ท่านก็พูดกับคนที่มาเยี่ยมว่า “จะต้อง
ไปแล้ว อีก ๑๖ ปีจะกลับมาใหม่” พอคนที่มา
เยี่ยมลากลับและเดินลงบันได ท่านก็เสียชีวิต
ทันที
คุณพ่อสามีตายแล้วไปไหน ที่พูดว่า
“อีก ๑๖ ปีจะกลับมาใหม่” นั้น หมายความ
ว่าอย่างไรคะ
คุณครูไม่ใหญ่
พ่อของสามีเสียชีวิตด้วยโรคริดสีดวง
ทวาร เพราะกรรมในอดีตที่เอาประทัดไป
เสียบก้นสุนัขแล้วจุดไฟเพื่อแกล้งเล่นด้วย
ความคึกคะนอง บวกกับกรรมฆ่าสัตว์ทำ
อาหารทั้งอดีตและปัจจุบันมาส่งผล ถ้าไม่มี
กรรมปาณาติบาตอย่างมากก็ยังไม่ตาย
เพราะฉะนั้น อย่านะลูกนะ อย่าไป
คะนองอย่างนั้น ไม่ได้เลย มันเป็นวิบากทั้ง
นั้น เรื่องวิบากกรรมนี่สำคัญ มันจะปรับคดี
พญามารเป็นผู้คิดวิบากกรรม บังคับให้สร้าง
กรรม แล้วก็มีวิบากเซตโปรแกรมไว้ พระกับ
มารยังสู้กันอยู่ เรายังไม่ชนะเขา เพราะฉะนั้น
ต้องละชั่ว ทำดี ทำใจให้ใสไว้เถอะจึงจะถูก
หลักวิชชา
ก่อนเสียชีวิต อยู่ดีๆ พ่อก็พูดกับคนที่
มาเยี่ยมว่า “จะต้องไปแล้ว อีก ๑๖ ปีจะกลับ
มาใหม่” เพราะท่านเห็นเจ้าหน้าที่ที่เป็น
ภุมมเทวามารับ และเจ้าหน้าที่บอกพ่ออย่าง
นี้ก่อนเสียชีวิตก็เลยบอกต่อ แต่ก็ยังไม่รู้
เหตุผลว่าเพราะอะไร
พ่อตายแล้วก็ไปเป็นภุมมเทวาระดับ
กลาง ในหมู่บ้านภุมมเทวาแห่งหนึ่งด้วยบุญ
ที่ทำตามประเพณี
๒๑ ตุลาคม พ.ศ. ๒๕๔๘
๒๔ เป็นฝีที่ก้น
ลูกเป็นฝีคัณฑสูตร* ที่ก้น เมื่อมาวัดนั่ง
สมาธิครั้งใด ฝีก็จะอักเสบอย่างรุนแรง ทำให้
เบื่อหน่ายไม่อยากมาวัด ปัญหานี้ทำให้ลูก
ห่างเหินวัดไปหลายปี
กรรมใดทำให้ลูกเป็นฝีที่ก้นอยู่เกือบ
๑๐ ปี ทำให้เป็นอุปสรรคต่อการนั่งสมาธิ
คุณครูไม่ใหญ่
ตัวลูกเป็นฝีที่ก้นเกือบ ๑๐ ปี เพราะ
กรรมในอดีต ตัวลูกได้เป็นคุณครู มีนิสัยชอบ
ลงโทษศิษย์โดยการเฆี่ยนที่ก้น เฆี่ยนครั้งแรก
ก็เฆี่ยนเพื่อสั่งสอน แต่พอดื้อบ่อยๆ เข้า ก็
*ฝีคัณฑสูตร คือ ฝีเรื้อรังที่เกิดใกล้กับบริเวณทวารหนัก
เลยมีพื้นฐานโทสจริต มักโกรธ เลยเฆี่ยน
ด้วยอารมณ์ ที่เฆี่ยนเพื่อสั่งสอนไม่มีปัญหา
แต่เฆี่ยนด้วยพื้นฐานโทสจริต ด้วยอารมณ์
อย่างต่อเนื่องมาหลายปี ต่างกรรมต่างวาระ
มารวมส่งผล แม้จะเจตนาดี แต่บางทีก็ปน
อารมณ์โกรธอยู่เป็นประจำ กรรมนี้มาส่งผล
๑๒ มกราคม พ.ศ. ๒๕๕๐
๒๕ ทาลัสซีเมีย
ลูกเคยเป็นโรคทาลัสซีเมียมีอาการ
เหนื่อยง่าย อ่อนเพลียมากกว่าคนปกติ เพียง
แค่ก้าวขึ้นบันไดได้เพียง ๒ ขั้น ลูกก็จะเหนื่อย
นานถึง ๑๕ นาที เมื่อลูกไปหาหมอ หมอให้
ยาบำรุงเลือดมาทาน และดูแลสุขภาพด้วย
การไม่นอนดึก พักผ่อนให้เพียงพอ อาการ
ก็ดีขึ้นเป็นลำดับ และอาการได้หายขาดใน
ปี พ.ศ. ๒๕๔๔ เป็นปกติจนทุกวันนี้
บุพกรรมใดทำให้ลูกเป็นโรคทาลัสซี-
เมีย แต่เพราะบุญใดทำให้ลูกเป็นโรคนี้เพียง
๔ ปี แค่ทานยาและดูแลสุขภาพ อาการก็
หายขาดได้ แต่ทำไมคนอื่นๆ ที่เป็นโรคนี้
บางคนร่างกายจะอ่อนเพลียมาก ต้องถ่าย
เลือดบ่อยๆ เสียค่าใช้จ่ายมาก และเป็นโรคนี้
ตลอดชีวิต ทำไมจึงแตกต่างกันคะ
คุณครูไม่ใหญ่
ตัวลูกเองเป็นโรคทาลัสซีเมียอยู่ ๔ ปี
ต่อมาทานยาและดูแลสุขภาพก็หายขาดได้
นั้น เพราะกรรมในอดีตได้เป็นหัวหน้าคุมคน
งาน ได้ใช้งานลูกน้องทำงานหนักโดยไม่ให้
เขาพัก และบางครั้งก็งุบงิบเงินค่าแรงเขา แต่
ก็ไม่มาก สมมติว่า ๒๐ บาท ก็เอาสัก ๕ บาท
ดังนั้น วิบากกรรมจึงน้อย ได้เสวยผล
วิบากเพียงไม่กี่ปี เพราะงุบงิบน้อย กอปรกับ
บุญในอดีตและปัจจุบัน มาส่งผลตัดรอนเสีย
ก่อน จึงหายได้ในภายหลัง เพราะฉะนั้น ใคร
งุบงิบมีสิทธิ์เป็นทาลัสซีเมียให้เตรียมไว้ให้ดี
คนอื่นที่ป่วยด้วยโรคนี้ บางคนร่างกาย
อ่อนเพลียมาก ต้องถ่ายเลือดบ่อยและเป็น
โรคนี้ตลอดชีวิต เพราะบางคนมีวิบากกรรม
ดังกล่าวแรง คือ งุบงิบเยอะ และก็ทำมานาน
เป็นอาจิณ ก็จะต้องเป็นโรคนี้ตลอดชีวิต ถ้า
งุบงิบพอประมาณก็จะเป็นน้อยหน่อย
๕ มกราคม พ.ศ. ๒๕๕๐
๒๖ ติดเชื้อในกระแสเลือด
กรรมใดทำให้คุณพ่อป่วยหนัก ติดเชื้อ
ในกระแสเลือดจนเกือบเอาชีวิตไม่รอดคะ
คุณครูไม่ใหญ่
พ่อป่วยหนักเกือบเสียชีวิตด้วยโรคติด
เชื้อในกระแสเลือด เพราะกรรมในอดีตที่ฆ่า
สัตว์ทำอาหาร และฆ่าสัตว์เล็กสัตว์น้อยใน
บ้าน เช่น ฉีดยาฆ่าแมลง เป็นต้น มารวมกัน
ส่งผล
๔ ตุลาคม พ.ศ. ๒๕๔๘
๒๗ ไทฟอยด์ / ปวดเข่า /
ทาลัสซีเมีย / เบาหวาน
บุพกรรมใดทำให้เมื่อตอนอายุ ๑๕ ปี ลูก
ป่วยเป็นโรคไทฟอยด์ เลือดไหลออกมาทาง
ทวารหนักตลอดเวลาเกือบตาย แล้วทำไมลูก
จึงอ้วน และมีปัญหาปวดเมื่อย โดยเฉพาะที่
หัวเข่า ทั้งเป็นโรคเบาหวาน และทาลัสซีเมีย
ด้วยค่ะ
คุณครูไม่ใหญ่
ลูกป่วยเป็นไทฟอยด์เกือบตาย เพราะ
กรรมในอดีตเคยทะเลาะกับเพื่อน แล้วเอายา
ถ่ายอย่างแรงใส่อาหารให้เพื่อนกิน จนเพื่อน
ถ่ายท้องเกือบตาย วิบากกรรมนี้มาส่งผล
ลูกตัวอ้วนและปวดเมื่อยเฉพาะหัวเข่า
เพราะในอดีตมีวจีกรรมไปด่าว่าถากถางเขา
ว่า อีอ้วน จึงทำให้วิบากกรรมนี้มาส่งผลให้
อ้วน อ้วนจนน้ำหนักมาก เป็นเหตุให้ปวด
เมื่อยเฉพาะหัวเข่า เพราะหัวเข่ารับน้ำหนัก
ไม่ไหว
เป็นโรคเบาหวานและทาลัสซีเมีย
เพราะกรรมในอดีตได้ฆ่าสัตว์ทำอาหาร จึง
ทำให้เป็นเบาหวาน และค้าขายของปลอมปน
เอาของปลอมไปปนกับของดี จึงทำให้เป็นโรค
ทาลัสซีเมียจ้ะ
๑๖ มกราคม พ.ศ. ๒๕๔๙
๒๘ โรคเกาต์
คุณตาของลูกอดีตเคยเป็นกำนัน และ
เคยมีอาชีพเป็นพรานล่าสัตว์ ในวัยชราคุณตา
ได้ล้มป่วยลงด้วยโรคอัมพฤกษ์และโรคเกาต์
จนเดินไม่ได้
ตั้งแต่ลูกจำความได้ก็เห็นคุณตานอน
ร้องครวญครางอยู่แต่ในห้องมืดๆ ลุกไปไหน
ไม่ได้ ต้องมีคนคอยดูแลตลอด ตามข้อเท้า
หัวเข่าของคุณตามีตุ่มโปนๆ ออกมาประมาณ
เท่าไข่นกกระทาเกาะกันเป็นก้อน ส่งกลิ่น
เหม็นออกมาจากในห้อง คุณตาป่วยทรมาน
อยู่หลายปี จนกระทั่งตัวลูกอายุประมาณ ๑๐
ขวบ คุณตาจึงเสียชีวิต
ตาของลูกตายแล้วไปไหนคะ ได้รับบุญ
ที่ลูกอุทิศให้หรือไม่ กรรมใดทำให้ตาป่วยเป็น
โรคเกาต์
คุณครูไม่ใหญ่
คุณตาป่วยเป็นโรคเกาต์ทุกข์ทรมาน
มาก เพราะกรรมปาณาติบาตฆ่าสัตว์ทำ
อาหารและฆ่าขายทั้งในอดีตและปัจจุบันมา
ส่งผล โดยได้ใช้เครื่องมือดักสัตว์ และเมื่อจับ
มาได้แล้วก็จะทุบข้อขาของสัตว์ให้หัก เพื่อ
ไม่ให้มันหนีไปไหนแต่ก็ไม่ให้มันตาย เพียง
เพื่อไม่ให้เนื้อมันเน่าจะได้เก็บได้หลายวัน
แล้วก็ทยอยฆ่าขาย เหมือนที่เราเคยเห็น
เวลาเขาจะทำก๋วยเตี๋ยวเป็ดอยู่ริมถนน เขา
เอาเป็ดมาหักขาแล้วก็ปล่อยแถวๆ นั้น มัน
ก็ไปไหนไม่ได้ แล้วก็ค่อยๆ จับมาทีละตัว
ทีละตัว มันสดๆ ดี วิบากกรรมดังกล่าว
มาส่งผล
ตายแล้วก็ไปมหานรกขุม ๑ ด้วยกรรม
ปาณาติบาตในปัจจุบันเป็นหลัก กำลังโดน
นายนิรยบาลแปลงเป็นสัตว์ต่างๆ ที่ตัวเอง
เคยล่า สัตว์นรกเหล่านี้มีฟันแหลมคมคอย
กัดกินอยู่ตลอดเวลา ทุกข์ทรมานมาก ไม่อาจ
จะรับบุญได้ แต่บุญที่อุทิศไปให้ก็จะไปคอย
อยู่ที่ยมโลกจ้ะ
๔ มกราคม พ.ศ. ๒๕๔๙
๒๙ ปวดขาจังเลย
บุพกรรมใดทำให้โยมแม่เป็นโรคปวดขา
มาก ต้องแก้ไขอย่างไรครับ
คุณครูไม่ใหญ่
โยมแม่เป็นโรคปวดขามาก เพราะกรรม
ในอดีตเคยเอาไม้ไปตีขาสุนัขที่มันมาถ่าย
เลอะเทอะจนขามันเป๋ กับกรรมผูกขาสัตว์
ในอดีตเพื่อส่งขาย วิบากกรรมดังกล่าวมา
ส่งผล ต้องทำบุญทุกบุญ แล้วอุทิศไปให้สัตว์
เหล่านั้นบ่อย ๆ หนักก็จะเป็นเบา
๑๙ มกราคม พ.ศ. ๒๕๔๙
๓๐ สายตายาวและเอียง
กรรมใดทำให้สายตาของลูกข้างหนึ่ง
ยาวและเอียง ส่วนอีกข้างหนึ่งสั้นและเอียง
ทำให้ตัดแว่นยากมากและปวดหัวค่ะ
คุณครูไม่ใหญ่
สายตาของลูกข้างหนึ่งยาวและเอียง
อีกข้างหนึ่งสั้นและเอียง เพราะเวลาน้อยใจ
มักชอบทำหน้าตาค้อน แล้วก็มองเอียงๆ
บางทีก็จ้องเขาด้วยความขัดเคืองบ่อยๆ มา
รวมส่งผล
๒๙ มกราคม พ.ศ. ๒๕๕๐
๓๑ โรคตา
คุณแม่เป็นลูกกำพร้าพ่อมาตั้งแต่เล็ก
และป่วยเป็นโรคตา มีอาการตามัว มองภาพ
ไม่ชัดเจน คุณหมอบอกว่าเป็นต้อหิน ต่อมา
เป็นต้อกระจกต้องผ่าตัด ต่อมาประสาทตา
จอตาอักเสบ ต้องผ่าตัดใหญ่อีก ๑ ครั้ง ขณะ
ที่ผ่าตัด ยาชาเข้าไปไม่ถึง ทำให้คุณแม่รู้ตัว
ตลอดเวลาว่าตัวเองเจ็บ
หลังจากผ่าตัด ตาข้างซ้ายก็ยังมองเห็น
ภาพแบบเส้นคดๆ และภาพก็เบลอๆ เบี้ยวๆ
ต้องใส่แว่นช่วยปรับสายตา และต้องหยอดยา
ไปตลอดชีวิต หมอบอกว่าหยุดหยอดก็บอด
เลย และเมื่อไปตรวจเลือดก็พบว่าเป็นโรคเบา
หวานกับไขมันในโลหิตสูงอีกด้วย
ทำไมคุณแม่จึงกำพร้าตั้งแต่เด็ก ป่วย
เป็นโรคตาต้องผ่าตัดหลายครั้ง หยอดยา
ตลอดชีวิต และเป็นโรคเบาหวานด้วย ชาติ
นี้จะถึงกับตาบอดหรือไม่ ต้องทำบุญอะไร
พิเศษจึงจะแก้ไขได้เจ้าคะ
คุณครูไม่ใหญ่
คุณแม่เป็นกำพร้าตั้งแต่ยังเด็กเพราะ
กรรมในอดีต ในสมัยที่ท่านเกิดในสังคม
เกษตรกรรม ชอบพรากลูกสัตว์จากพ่อแม่
บางทีก็ขายพ่อพันธุ์แม่พันธุ์ จึงทำให้ลูกสัตว์
กำพร้าพ่อแม่ วิบากนี้จึงทำให้มากำพร้าตั้งแต่
ยังเด็ก
กรรมฆ่าสัตว์ทำอาหารและเลี้ยงไว้ฆ่า
ขายจึงทำให้เป็นเบาหวาน
ขังปลาไว้ในตุ่มในที่มืดเพื่อเก็บไว้ฆ่ากิน
ทำให้มาป่วยเป็นโรคตา
เห็นไหมว่า เราจำเป็นจะต้องรวย จะรวย
ได้ก็ต้องสร้างทานบารมี ถ้าเป็นมหาทุคตะ
ผู้ใจบุญนี่นะ ทุนน้อยแสวงหาทรัพย์ลำบาก
ถ้าไม่มีทรัพย์ก็ต้องไปหาโปรตีนฟรีที่มีอยู่ใน
ท้องน้ำ ต้องไปตกปลาเอามา ตกมาแล้วก็
อยากเก็บไว้นานๆ ก็ต้องเอามาขังไว้ ทำให้
เกิดวิบากกรรมต่างๆ ตามมา
จะแก้ไขต้องสั่งสมบุญทุกบุญ ทั้งทาน
ศีล ภาวนา โดยเฉพาะบุญถวายประทีปและ
บุญปล่อยสัตว์ปล่อยปลา อุทิศไปให้สัตว์ที่เรา
ไปล่วงเกินเอาไว้ บุญนี้ก็จะไปตัดรอนวิบากให้
หนักเป็นเบา แต่คงไม่ถึงกับหายขาด ดังนั้น
อย่าประมาท ให้สั่งสมบุญดังกล่าวให้เยอะๆ
๙ มกราคม พ.ศ. ๒๕๔๙
๓๒ ตาต้อ
คุณป้าท่านหนึ่งเป็นเพื่อนกัลยาณมิตร
ของลูก ท่านมีปัญหาเรื่องดวงตาทั้ง ๒
ข้าง เป็นต้อหินมาหลายปี เคยไปหาหมอ
หมอก็ถามว่า มีลูกไหม ถ้ามีก็ให้ไปอยู่กับลูก
พูดคล้ายกับว่า ตาต้องบอดแน่นอน แต่คุณป้า
มากราบคุณยายอาจารย์ ท่านบอกว่า ให้นั่ง
สมาธิมากๆ และสวดมนต์แล้วยายจะช่วย
คุณป้าก็ทำตามและสร้างบุญมาตลอด ปัจจุบัน
อาการดีขึ้นมาก ตาไม่บอดเหมือนที่หมอบอก
บุพกรรมใดทำให้ดวงตาของคุณป้าทั้ง
๒ ข้างเป็นต้อหินจนเกือบบอด อดีตชาติผล
การปฏิบัติธรรมของคุณป้าเป็นอย่างไร ทำไม
ทั้งๆ ที่คุณป้าก็นั่งสมาธิมาก แต่ก็ยังไม่เข้า
ถึงธรรมสักที
คุณครูไม่ใหญ่
ดวงตาของคุณป้าเป็นต้อหินทั้ง ๒ ข้าง
จนเกือบบอด เพราะกรรมขังสัตว์ในที่มืด
เรื่องมีอยู่ว่า ท่านเกิดในสังคมเกษตรกรรม
และชอบจับปลามาขังไว้ในตุ่ม แล้วปิดฝาเอา
ไว้ เพื่อฆ่ากินเป็นอาหารมาส่งผล
ที่ยังไม่บอดเพราะยังมีบุญจุดประทีป
บูชาพระรัตนตรัย เช่น มาฆประทีป และบุญ
ปัจจุบันทุกบุญมาตัดรอนวิบากกรรมดังกล่าว
ให้หนักเป็นเบา
ในอดีตป้าก็ไม่ค่อยทำสมาธิมากนัก
เพิ่งจะมาขยันทำในปัจจุบันเป็นหลัก ให้เพียร
พยายามต่อไปก็จะเข้าถึงได้จ้ะ
๒ กุมภาพันธ์ พ.ศ. ๒๕๔๙
๓๓ หูไม่ค่อยได้ยินเสียง
ตอนพี่ชายเล็กๆ คุณแม่อุ้มพี่ชายอาบน้ำ
แต่เนื่องจากเป็นลูกคนแรก ท่านยังอาบน้ำลูก
ไม่ค่อยเป็นทำให้น้ำเข้าหูทั้ง ๒ ข้าง อยู่บ่อยๆ
โตมาเลยทำให้หูพี่ชายไม่ค่อยได้ยินเสียง เข้า
รับการผ่าตัดอยู่หลายครั้งแต่อาการก็ไม่ดีขึ้น
กรรมใดทำให้น้ำเข้าหูพี่ชาย หูจึงไม่ค่อย
ได้ยินทั้ง ๒ ข้าง ต้องถูกผ่าตัดอยู่หลายครั้ง
แต่ก็ไม่สามารถแก้ไขได้คะ
คุณครูไม่ใหญ่
ในอดีตพี่ชายชอบทำหูทวนลม เวลาที่
พ่อแม่อบรมสั่งสอนหรือใช้ให้ทำงาน ทำเป็น
ไม่รู้ไม่ชี้ กรรมนี้มารวมส่งผล ให้สั่งสมบุญทุก
บุญ ทั้งทาน ศีล ภาวนาเสมอๆ แล้วอุทิศบุญ
ไปให้กับผู้ที่เราไปเบียดเบียนเขาไว้ อีกทั้งต้อง
อธิษฐานบ่อยๆ ให้พ้นวิบากกรรมนี้
๓๐ มกราคม พ.ศ. ๒๕๕๐
๓๔ หูข้างซ้ายไม่ค่อยได้ยินเสียง
ทำไมลูกสาวคนโต หูข้างซ้ายไม่ค่อย
ได้ยินมาแต่กำเนิด จะแก้ไขได้อย่างไรครับ
คุณครูไม่ใหญ่
ลูกสาวคนโตหูข้างซ้ายไม่ค่อยได้ยิน
มาตั้งแต่เกิด ก็เพราะกรรมในอดีตเคยแกล้ง
น้องโดยไม่ได้ตั้งใจ ดูนะจ๊ะว่า กฎกติกาของ
สังสารวัฏ ไม่มียกเว้นใคร ไม่ว่าเด็กนั้นจะ
อินโนเซ้นท์ จะเล่นกันเอง วิบากกรรมไม่น่า
จะเข้ามาเกี่ยวข้องเลย ก็แกล้งน้องน่ะ รักน้อง
ก็เล่นกันสนุกๆ แต่ทำไมมีวิบากกรรมถูกเซต
โปรแกรมไว้ในตัวของผู้แกล้งน้องด้วย ความรัก
นี่เราต้องศึกษาไว้ ไม่ศึกษาไม่ได้ กฎแห่งกรรม
คือกฎของเหตุผลที่ทุกคนหนีไม่พ้นแล้วจะ
ต้องศึกษา
กรรมในอดีตเคยแกล้งน้องโดยไม่ได้
ตั้งใจ เรื่องมีอยู่ว่า น้องสาวกำลังเอาไม้แคะ
หูด้วยความบันเทิง เธอก็ได้เอามือของเธอตบ
ไปที่มือของน้องสาวในชาตินั้น แล้วเป็นเหตุ
ให้ไม้แคะหูนั้นทิ่มเข้าไปในหูจนแก้วหูทะลุ
วิบากกรรมนี้มาส่งผลจ้ะ คงจะหายยาก ให้
สร้างบุญไป แล้วก็อธิษฐานจิตให้บุญนี้ไปช่วย
ให้หนักเป็นเบา
๒๘ มกราคม พ.ศ. ๒๕๔๙
๓๕ เยื่อหุ้มกระดูกฉีก
ลูกเคยยืนทำงานวันละ ๘ ชั่วโมงติดต่อ
กันนาน ๑๐ ปี เพราะเป็นเจ้าหน้าที่คุมเครื่อง
จักรในโรงงาน
กระทั่ง ๔ ปีที่แล้ว ลูกรู้สึกปวดขามาก
หมอวินิจฉัยว่าเป็นเยื่อหุ้มกระดูกฉีกต้อง
ผ่าตัด อาจจะต้องเปลี่ยนหัวเข่าใหม่ แต่
แทนที่ลูกจะได้ดูแลสังขารมากขึ้น เมื่อลูก
เปลี่ยนงานใหม่ กลับต้องมายืนคุมเครื่องจักร
อีก ๘ - ๑๐ ชั่วโมง ทุกวัน
ลูกทำกรรมอะไรมาจึงเป็นโรคเยื่อหุ้ม
กระดูกฉีก แม้ผ่าตัดแล้วก็ยังทำงานใหม่ที่
ต้องยืนอีก ต้องทำอย่างไรหรือทำบุญอะไร
บ้าง จึงจะหายโดยไม่ต้องเปลี่ยนหัวเข่าใหม่
และมีสุขภาพแข็งแรงอายุขัยยืนยาวคะ
คุณครูไม่ใหญ่
ตัวลูกเป็นโรคเยื่อหุ้มกระดูกฉีก แม้
ผ่าตัดแล้วก็ยังต้องมาทำงานด้วยการยืน
อีก เพราะในอดีตได้เคยใช้แรงงานคนมาใน
ลักษณะอย่างนี้เช่นเดียวกัน จนทำให้เขาเป็น
โรคเยื่อหุ้มกระดูกฉีก แล้วยังใช้ให้เขาทำงาน
ต่ออีกด้วยมาส่งผล
ตัวลูกก็ต้องเปลี่ยนไปทำงานอื่นที่มี
การเปลี่ยนอิริยาบถ และต้องหมั่นสั่งสมบุญ
ทุกบุญ ทั้งทาน ศีล ภาวนาให้มากๆ แล้วอุทิศไป
ให้แก่ผู้ที่เราเคยไปเบียดเบียนเขาเอาไว้ด้วย
วิธีการให้เขายืนนานอย่างนี้ อีกทั้งอธิษฐานจิต
ให้พ้นจากวิบากกรรม
๒๑ กุมภาพันธ์ พ.ศ. ๒๕๕๐
๓๖ หอบหืด / ภูมิแพ้ /
ไทรอยด์เป็นพิษ
ทำไมลูกถึงได้เป็นหอบหืด แต่ก็หาย
ขาดในช่วงสั้น ป่วยเป็นโรคภูมิแพ้ เป็นลมพิษ
คันง่าย เป็นโรคไทรอยด์เป็นพิษ มีอาการ
หัวใจเต้นเร็วมากผิดปกติจนเกือบตาย
คุณครูไม่ใหญ่
ตัวลูกเองเป็นโรคหอบหืดแต่ก็หายขาด
ในช่วงสั้น เพราะกรรมในอดีตตัวลูกได้เป็น
ทหารม้า ควบม้าบ่อย บางครั้งก็ควบข้ามวัน
ข้ามคืนจนมันเหนื่อยหอบมาส่งผล แต่ยังดี
ที่ถึงเวลาก็ดูแลม้าเป็นอย่างดี จึงหายขาด
ได้ในช่วงสั้นๆ แต่กรรมนี้ก็ยังไม่หมด จึงไป
รวมกับกรรมที่เก็บความโกรธเอาไว้ในใจ จึง
ทำให้ไทรอยด์เป็นพิษ และหัวใจเต้นผิดปกติ
จนเกือบตาย ป่วยเป็นโรคภูมิแพ้ เป็นลมพิษ
คันง่าย เพราะกรรมในอดีตชอบเถียงผู้ใหญ่
เถียงบิดามารดามาส่งผล
จะแก้ไขก็ให้สั่งสมบุญทุกบุญทั้งทาน
ศีล ภาวนา แล้วก็แผ่เมตตา ปล่อยวาง ปล่อย
สัตว์ปล่อยปลา แล้วอธิษฐานจิตให้พ้นจาก
วิบากกรรมนี้
๑๙ เมษายน พ.ศ. ๒๕๕๐
๓๗ โรคหอบหืด
ลูกมีโรคประจำตัวคือโรคหอบ แต่ตอนนี้
ลูกไม่เป็นมากเท่าตอนเด็กๆ แล้วค่ะ ตอน
เด็กๆ ลูกแพ้ขนสัตว์และไม่สามารถมีตุ๊กตา
ที่มีขน ๆ ได้เลย คุณหมอแนะนำให้ออกกำลัง
กาย ลูกจึงตัดสินใจไปเรียนขี่ม้า
ลูกขี่ม้าอยู่ประมาณ ๗ ปี มีโอกาสแข่ง
ขันขี่ม้าหลายครั้ง ซึ่งในแต่ละครั้งลูกจะเข้า
รอบในอันดับต้นๆ เสมอ และในปี พ.ศ.
๒๕๔๑ ลูกสามารถคว้ารางวัลที่ ๑ ในการ
แข่งขันระดับเยาวชนของประเทศ หลังจากที่
ลูกขี่ม้า อาการหอบก็ค่อยๆ หายไป ตอนนี้
จะหอบเฉพาะเวลาไม่สบายหนักๆ เท่านั้น
ทำไมลูกจึงเป็นโรคหอบแต่ก็ดีขึ้นหลัง
จากขี่ม้า การที่ลูกขี่ม้าในชาตินี้จะส่งผลกรรม
อะไรต่อลูกในชาติหน้า แล้วจะมีวิธีการแก้ไข
ให้กรรมเบาบางลงอย่างไรคะ
คุณครูไม่ใหญ่
ลูกเป็นโรคหอบ เพราะกรรมในอดีต
ชาติหนึ่งได้เกิดในตระกูลเศรษฐี ได้เคยสั่ง
ลงโทษบริวารที่ทำผิดให้ลากรถที่เป็นยาน
พาหนะของตัวเองแทนม้า คือ เอาม้าออก
แล้วเอาบริวารที่กระทำผิดมาลากแทนม้า จน
เขาเหนื่อยหอบมาส่งผลให้ลูกเป็นโรคหอบใน
ชาตินี้ ที่ดีขึ้นเพราะวิบากกรรมเบาบาง อีกทั้ง
บุญที่ถวายยารักษาโรค และให้ชีวิตสัตว์เป็น
ทานมาส่งผลจ้ะ ไม่ใช่เพราะขี่ม้า
การที่ลูกขี่ม้าในชาตินี้ จะมีวิบากกรรม
คือ ถ้าขี่เป็นกีฬาและไม่ได้ใช้งานหนักเกินไป
อีกทั้งดูแลอย่างดีก็ไม่เป็นไร แต่ถ้าใช้แรงงานม้า
จนหนักและไม่ดูแลอย่างดี ก็จะมีวิบากกรรม
คือ จะเป็นโรคหืดหอบต่อไปจ้ะ ก็ขึ้นอยู่กับว่า
ขี่แบบไหน
๑๗ มีนาคม พ.ศ. ๒๕๔๙
๓๘ สะเก็ดเงิน / ภูมิแพ้
ลูกเริ่มมีบาดแผลเล็กๆ เกิดขึ้นที่เท้า
เพราะความคัน ลูกจึงใช้เล็บไปเกาและแกะ
มัน ยิ่งแกะยิ่งเกาแผลก็ยิ่งขยายลุกลามกว้าง
ขึ้น บางที่ที่คันมาก ลูกต้องเกาแรงๆ ถี่ๆ จน
เลือดออกซิบๆ ก็ยังไม่หายคัน
ต่อมาอาการคันและเป็นแผลนี้ได้ลาม
จนเป็นกับเท้าทั้งสองข้าง รักษาเท่าไรก็ไม่
หาย แผลขยายวงกว้างลามเป็นทั้งนิ้วเท้า ข้อ
เท้า หมอต้องขูดเอาเนื้อบริเวณนั้นไปตรวจ
ผลปรากฏว่าลูกเป็นโรคสะเก็ดเงินที่เท้า
หมอจึงฉีดยาสเตียรอยด์เพื่อรักษา พอฉีดยา
แผลก็เริ่มแห้ง ตกสะเก็ด และลอกออกมา
เป็นแผ่นๆ แต่แทนที่จะหายขาดกลับเป็นใหม่
อีก จนลูกไม่รู้จะทำอย่างไรแล้วค่ะ
ตอนนี้เท้าทั้งสองข้างของลูก ทั้งคัน ทั้ง
ดำ ทั้งมีกลิ่น และลูกก็อายเขามาก ๆ เพราะ
ไปไหนก็มีแต่คนมองเท้า ลูกเป็นโรคนี้เรื้อรัง
จนถึงปัจจุบันนี้ ๘ ปีแล้วค่ะ
และในช่วงเวลาเดียวกันกับที่ลูกเป็น
โรคสะเก็ดเงินนี้เองสามีของลูกก็เป็นโรค
ภูมิแพ้ คือ เขาจะมีอาการแน่นจมูก หายใจ
ลำบากมาก และจามฟึดฟัดๆ หมอได้ให้ทั้ง
ยากิน ยาพ่น ก็ยังไม่หาย จนเปลี่ยนหมอมา
หลายคนแล้วก็ยังไม่หายอีก เขาเป็นจนเรื้อรัง
ถึงขั้นที่จมูกไม่ได้กลิ่นอะไรเลยเป็นเวลาถึง
๘ ปี เช่นเดียวกับลูก
บุพกรรมใดทำให้ลูกเป็นโรคสะเก็ดเงิน
ที่เท้า และสามีเป็นโรคภูมิแพ้จนไม่ได้กลิ่น
อะไรเลย และแต่ละคนจะมีโอกาสหายไหมคะ
ต้องแก้ไขอย่างไรคะ
คุณครูไม่ใหญ่
ลูกเป็นโรคสะเก็ดเงินที่เท้า เพราะกรรม
ในอดีตชาติหนึ่ง ตัวลูกเองได้เดินเข้าไปใน
ลานพระอุโบสถด้วยเท้าที่เปื้อนโคลน จน
ทำให้ลานนั้นสกปรก และก็ไม่ได้มาเช็ดถูให้
มันสะอาด กับมีวจีกรรมที่ชอบพูดด่าว่าคน
อื่น และก็เคยแช่งน้องสาวที่ทะเลาะกันว่า
ห้ามกลับมาเหยียบที่บ้านนี้อีก แต่น้องสาว
ก็ยังมาที่บ้าน จึงได้แช่งน้องสาวว่า ต่อไปให้
เท้าเปื่อยเน่า เป็นต้นจ้ะ วิบากกรรมดังกล่าว
มารวมส่งผล
สามีเป็นโรคภูมิแพ้ จนไม่ได้กลิ่นอะไร
เลย เพราะในอดีตชอบเลี้ยงสัตว์ เช่น เลี้ยง
นก หมา แมว ไว้นอกบ้าน ให้มันตากแดด
ตากฝนโดยไม่ดูแล โดยเฉพาะนกที่อยู่ในกรง
จนมันทรมาน วิบากกรรมนี้มาส่งผลให้เป็น
โรคภูมิแพ้
จะแก้ไขก็ให้สั่งสมบุญทุกบุญ ทั้งทาน
ศีล ภาวนา และปล่อยสัตว์ปล่อยปลา แล้ว
อุทิศบุญกุศลไปให้สัตว์เหล่านั้น โดยเฉพาะตัว
ลูกเองก็ต้องไปถูโบสถ์ ไปถูมหารัตนวิหารคด
ทำความสะอาดหอฉัน แล้วให้พูดแต่ปิยวาจา
ถ้อยคำไพเราะ เป็นคำจริงที่มีประโยชน์ถูก
กาลเทศะก็จะช่วยหนักเป็นเบา เบาเป็นหาย
โรคนี้หายได้จ้ะ
๗ เมษายน พ.ศ. ๒๕๔๙
๓๙ ไทรอยด์ / ด่างขาวที่มือ
ตัวลูกเองเป็นโรคไทรอยด์ และมีด่าง
ขาวที่มือเป็นเพราะทำกรรมอะไรมา และ
ต้องทำบุญอะไรจึงจะหายคะ
คุณครูไม่ใหญ่
ลูกเป็นไทรอยด์เพราะกรรมผูกโกรธ
ในอดีต คือโกรธแล้วโกรธเลยน่ะ มักไม่ชอบ
ให้อภัย ประกอบกับการใช้ชีวิตปัจจุบันที่
ต้องทำมาค้าขาย จึงทำให้พักผ่อนน้อยและ
กินนอนไม่เป็นเวลา
มือด่างขาวเพราะปากสวย แต่คำพูดไม่
สวยเหมือนปาก เขาเรียกว่า วจีกรรม ใน
อดีตที่มักจะพูดประชดประชันแต่ก็ประชด
ประชันในทางที่ดีนะ เช่น สมมติว่าไม่
ค่อยชอบคนนี้เท่าไหร่ เวลาเขาแต่งตัว
ไม่สวยนะ เราดูแล้วแต่งตัวตลกๆ ก็จะบอก
ว่า เออ แต่งตัวดีสวยใช้ได้ไปเหอะ โดยเจตนา
เป็นการประชด ไม่ได้มีเจตนาให้กำลังใจ เพื่อ
ที่จะให้คนอื่นเขาขำๆ ตลกๆ มั่ง อย่างนี้เขา
เรียกว่า ประชดสีเทา
จะแก้ไขให้ทำบุญทุกบุญ แผ่เมตตา
ให้อภัยทาน แล้วพูดแต่ปิยวาจา ความจริง
ไพเราะ มีประโยชน์ และถูกกาลเทศะ หนัก
ก็จะเป็นเบา เบาก็จะหายจ้ะ
๒๑ กุมภาพันธ์ พ.ศ. ๒๕๔๘
๔๐ สารพัดโรค
คุณตาเกิดในสมัยรัชกาลที่ ๖ เป็นลูก
คุณพระ* มีฐานะดีมาก ท่านชอบยิงนกตก
ปลาตั้งแต่วัยหนุ่ม เมื่อแต่งงานกับคุณยาย
ท่านมีความสุขกันมาก แต่ความสุขนั้นมีระยะ
เวลาสั้นนัก เนื่องจากคุณตาล้มป่วยลงอย่าง
กะทันหันด้วยวัณโรค และเสียชีวิตด้วยวัย
เพียง ๒๕ ปี
เมื่อคุณยายอายุมากขึ้น ท่านป่วยเป็น
โรคต้อหิน ต้อกระจก เบาหวาน ความดันสูง
หัวใจโต และโรคมะเร็งในโพรงจมูก
ต่อมาเมื่อเบาหวานขึ้นตาทำให้ท่านตา
บอดสนิท แต่ที่ร้ายที่สุดเห็นจะเป็นโรคมะเร็ง
ในโพรงจมูก เพราะเวลานั่งเก้าอี้ ท่านจะทำ
อาการหัวสะบัด เหมือนถูกใครกระชาก ท่าน
*บรรดาศักดิ์ของไทยในสมัยโบราณ
บอกว่า ปวดหัวซีกซ้ายบ้าง ซีกขวาบ้าง ปวด
จนหัวกระตุก จะมีเนื้อเยื่อสีแดงขยายใหญ่ยื่น
ออกมาทางโพรงจมูก และต่อมาก็มีเลือดไหล
ออกมาจากโพรงจมูกเป็นเลือดสีดำเป็นลิ่มๆ
ทะลักออกมาไม่หยุด ต้องนำส่งโรงพยาบาล
กะทันหันกลางดึกเป็นประจำ
เมื่อผ่าตัดเอาเนื้อมะเร็งออก อาการก็ดู
เหมือนจะดีขึ้นระยะหนึ่ง แต่แล้วก็กลับทรุดลง
จนทำให้ท่านต้องเสียชีวิตไปในที่สุดด้วยวัย
๗๕ ปี
คุณตาของลูกทำกรรมใดไว้จึงต้อง
ตายตั้งแต่ยังหนุ่มด้วยวัณโรค และคุณยาย
ทำกรรมใดไว้จึงป่วยด้วยโรคมากมาย และ
สุดท้ายเสียชีวิตด้วยโรคมะเร็งในโพรงจมูก
ขณะนี้ท่านทั้งสองอยู่ที่ไหน อยู่ด้วยกัน
หรือไม่ และได้รับบุญที่ลูกๆ ทำบุญอุทิศ
ไปให้หรือไม่คะ
คุณครูไม่ใหญ่
คุณตาตายตั้งแต่ยังหนุ่มด้วยวัณโรค
เพราะกรรมในอดีต คุณตาเคยเป็นอำมาตย์
ได้ตัดสินผู้ต้องขังให้ไปขังไว้ในคุกที่อับชื้น
ทรมานจนตาย วิบากกรรมนี้มาส่งผล ตายแล้ว
ก็วนเวียนอยู่ระยะหนึ่ง และไปเกิดเป็นมนุษย์
เพราะหมดวิบากกรรมดังกล่าว ตอนนี้จึงยัง
ไม่ได้รับบุญที่อุทิศไปให้
คุณยายป่วยด้วยโรคหลายโรค เช่น โรค
ต้อหิน ต้อกระจก เบาหวาน ความดันโลหิต
สูง หัวใจโต และเสียชีวิตด้วยโรคมะเร็งใน
โพรงจมูก เพราะกรรมปาณาติบาตที่ฆ่าสัตว์
เล็กสัตว์ใหญ่ เพื่อขายและทำเป็นอาหารทั้งใน
อดีตและปัจจุบัน รวมทั้งมีกรรมในอดีตที่เคย
สั่งขังนักโทษในคุกมืดในสมัยที่ท่านเป็นผู้ชาย
จนนักโทษตามองไม่ค่อยเห็น กับสั่งทรมาน
นักโทษด้วยวิธีการต่างๆ ทั้งกระชากศีรษะ
ทุบตีชกจนหน้าเละ เลือดกำเดาออก กรรม
ทั้งหมดมารวมส่งผล ตายแล้วก็วนเวียนอยู่
ระยะหนึ่ง ตอนนี้ไปเกิดใหม่เป็นมนุษย์แล้ว
จึงไม่อาจรับบุญได้ทั้งคุณตาคุณยายจ้ะ
๙ มกราคม พ.ศ. ๒๕๔๙
๔๑ ลมบ้าหมู
พี่ชายของลูกมีโรคประจำตัว คือ โรค
ลมบ้าหมู จะมีอาการชักมาตั้งแต่อายุ ๒ ขวบ
เป็นมาจนถึงปัจจุบัน ตอนอายุ ๑๕ ปี พี่ชาย
นำวัวไปเลี้ยง ขณะที่พี่ชายกำลังต้อนฝูงวัว
ซึ่งมีจำนวน ๒๐ ตัวไปตามถนน จู่ๆ วัวก็เกิด
ตื่นอะไรไม่ทราบ มันพากันหันหลังวิ่งย้อนศร
กลับมาทางเก่า
พี่ชายของลูกซึ่งกำลังเดินตามหลังวัว
อยู่จึงถูกฝูงวัวเหยียบ จนศีรษะมีแต่รอยปูด
เหมือนไข่เต็มไปหมด ตามตัวก็มีแต่รอยฟกช้ำ
ทำเอาพี่ชายเพ้อเหมือนคนเสียสติ แม่ได้นำ
พี่ชายมารักษาเองตามประสาชาวบ้านจน
หาย พี่ชายของลูกทำกรรมใดมา จึงถูกฝูงวัว
เหยียบจนมีแต่รอยปูดเต็มหัว และฟกช้ำตาม
ตัว บุญใดช่วยไว้ให้ไม่ถึงแก่ชีวิตคะ
พี่ชายทำกรรมใดมาจึงเป็นโรคลม
บ้าหมู ชักมาตั้งแต่อายุ ๒ ขวบ ปัจจุบันอายุ
๔๓ ปี เวลาทำงานหนักก็ยังชักอยู่ค่ะ จะแก้ไข
ได้อย่างไรคะ
คุณครูไม่ใหญ่
พี่ชายถูกฝูงวัวเหยียบจนมีรอยปูดเต็ม
หัวและฟกช้ำตามตัว เพราะในอดีตได้แกล้ง
เพื่อนที่กำลังต้อนวัวอยู่ โดยทำให้วัวตกใจ
แล้ววัวก็กลับหลังหันวิ่งมาเหยียบเพื่อนจน
เพื่อนฟกช้ำดำเขียวเหมือนตัวพี่ชายในชาตินี้
แต่ไม่ตายเพราะกรรมไม่หนักถึงตาย เพราะ
ชาตินั้นเพื่อนก็ไม่ตาย
พี่ชายเป็นโรคลมบ้าหมู ชักมาตั้งแต่
อายุ ๒ ขวบจนถึงปัจจุบัน เพราะกรรมในอดีต
ได้ทำปาณาติบาต โดยเวลาจะฆ่าสัตว์ เช่น
เป็ด ไก่ ก็จะเชือดทีละน้อยๆ แบบไม่ให้มัน
ตายทันที เพราะชอบดูมันดิ้นจนขาดใจตาย
หรือแม้เวลาเชือดสัตว์ใหญ่ เช่น หมู ก็จะทำ
คล้ายๆ กัน โดยจะมัดมันไว้แล้วค่อยๆ เชือด
ไม่ให้มันตายทันที เพื่อดูเลือดที่ไหล และดูมัน
ค่อยๆ ดิ้นตาย วิบากกรรมทั้งหมดดังกล่าว
มาส่งผลให้เป็นลมบ้าหมูชักมาตั้งแต่อายุ ๒
ขวบจนถึงปัจจุบัน
จะแก้ไขก็ให้ทำบุญทุกบุญ แล้วอุทิศ
ส่วนกุศลไปให้สัตว์ที่เราไปฆ่าอย่างทรมาน
อย่างเยอะแยะนั่นแหละ
๒ กุมภาพันธ์ พ.ศ. ๒๕๔๙
๔๒ แท้งลูก ๒ ครั้ง
คุณแม่ทำกรรมอะไรมาจึงแท้งลูกถึง
๒ ครั้ง
คุณครูไม่ใหญ่
คุณแม่แท้งลูก ๒ ครั้ง เพราะเศษกรรม
ชาติหนึ่งตามมาส่งผล เรื่องมีอยู่ว่า ในชาตินั้น
ท่านเกิดในตระกูลเศรษฐี ท่านชอบกินไข่ปลา
มาก จึงสั่งให้คนทำครัวไปหามา ซึ่งคนทำครัว
ก็ต้องไปจับปลาไข่มาปรุงเป็นอาหารบ่อยๆ
วิบากกรรมนี้จึงดึงดูดให้คนมีกรรมทำแท้ง
มาเกิดจ้ะ
๑๗ มีนาคม พ.ศ. ๒๕๔๙
๔๓ ไข้มาลาเรีย
โยมพ่อเคยไปทำงานในเหมืองพลอย
กลางป่า แถบชายแดนไทย - กัมพูชา ซึ่งใครๆ
ก็รู้กันว่า พื้นที่แถบนั้นเต็มไปด้วยกับระเบิด
และเสี่ยงต่อโรคไข้มาลาเรีย บางคนหนาวสั่น
รุนแรง ไข้ขึ้นสูงจนเพ้อ อาการปางตาย หลัง
จากที่โยมพ่อกลับมาอยู่บ้านได้ไม่กี่วันก็ถูก
ไข้มาลาเรียเล่นงานเข้าจริงๆ จู่ๆ อาการไข้ก็
กำเริบ หนาวสั่นสะท้านไปทั้งตัว ปวดหัวอย่าง
รุนแรงจนสมองแทบจะระเบิด หมอบอกว่า
ติดเชื้อมาลาเรียจนขึ้นสมองแล้ว แพทย์
พยาบาลระดมกันช่วยชีวิตโยมพ่ออย่างเต็ม
ที่ แต่อาการก็มีแต่ทรุดลง
ในที่สุดโยมพ่อก็อาเจียนออกมาเป็น
เลือดสีดำคล้ำ สักพักก็หมดลมหายใจไปทันที
ท่ามกลางความเศร้าโศกของโยมแม่ ซึ่งนั่งเฝ้า
ดูอย่างไม่ห่างสายตา โยมแม่รีบโทรศัพท์ตาม
ญาติให้ซื้อโลงมารับศพโยมพ่อกลับไปทำพิธี
ฌาปนกิจที่บ้าน แต่แล้วเหตุการณ์ที่ไม่มีใคร
คาดคิดก็เกิดขึ้น ผ่านไปเพียงชั่วโมง ขณะที่
โยมแม่กำลังร่ำไห้ จู่ๆ โยมพ่อก็ลืมตาและกลับ
มาหายใจได้อีกครั้ง เหลือเชื่อแต่ก็เป็นความ
จริงครับ โยมพ่อตายแล้วฟื้น ทำเอาทุกคนตก
ตะลึงจนทำอะไรไม่ถูก ที่น่าแปลกคือ ทันที
ที่ฟื้นขึ้นมาอาการไข้มาลาเรียก็กลับหายเป็น
ปลิดทิ้ง พักฟื้นเพียง ๓ วัน หมอก็อนุญาตให้
กลับบ้านได้ ตั้งแต่นั้นมาโยมพ่อก็ไม่เคยเป็น
ไข้มาลาเรียอีกเลย
วิบากกรรมใดทำให้โยมพ่อป่วยเป็นไข้
มาลาเรียจนเกือบไม่รอด โยมพ่อตายแล้วฟื้น
จริงหรือไม่ และขณะนั้นวิญญาณของท่านไป
ไหน เพราะบุญใดท่านจึงมีชีวิตรอดอีกครั้ง
และหายป่วยเป็นอัศจรรย์ครับ
คุณครูไม่ใหญ่
โยมพ่อป่วยเป็นไข้มาลาเรียจนเกือบ
ตาย เพราะในอดีตเป็นนายพรานล่าสัตว์เป็น
จำนวนมาก กรรมปาณาติบาตนี้มาส่งผล ซึ่ง
ที่จริงแล้วจะต้องตายด้วยกรรมดังกล่าว แต่
ว่าในชาติเดียวกับที่เป็นนายพรานนั้นวันหนึ่ง
ได้เจอพระธุดงค์ที่ท่านเดินธุดงค์อยู่ชายป่า
ท่านกำลังป่วยหนักปางตายทีเดียว จึงเข้า
ไปดูแลรักษาท่านอยู่เป็นเดือน แล้วคอย
อุปัฏฐากท่าน ถวายทั้งยา อาหาร จนท่าน
หายจากโรคภัยไข้เจ็บ ด้วยบุญนี้จึงมาตัดรอน
วิบากกรรมที่ล่าสัตว์เป็นจำนวนมาก ให้ท่าน
รอดตายและฟื้นได้จ้ะ
ช่วงนั้นกายละเอียดกำลังลอยหลุดไป
แล้วแต่ยังมีสายบุญดังกล่าวเชื่อมบางๆ ไว้
จึงไม่ลอยหลุดไปและฟื้นไข้เป็นอัศจรรย์
แม้จวนจะไปด้วยกรรมปาณาติบาต แต่บุญที่
อุปัฏฐากดูแลรักษาพระธุดงค์ที่ป่วยปางตาย
ให้ฟื้นขึ้นมาได้ มาช่วยเอาไว้
๑๖ กุมภาพันธ์ พ.ศ. ๒๕๔๙
๔๔ ไฟช็อต / รถชน / ไฟไหม้
ตั้งแต่เล็กจนโตผมมักจะได้รับอุบัติเหตุ
อยู่เนืองๆ แม้ผมจะระวังตัวอย่างไรก็ตาม
มันก็ต้องเจอ แต่อุบัติเหตุครั้งสำคัญแทบ
จะเอาชีวิตไม่รอดที่ผมจำฝังใจมาตลอดคือ
ครั้งหนึ่งสมัยที่ผมเป็นเด็ก ผมถูกวัวเตะจน
สลบเหมือดคาที่ เมื่อผมโตขึ้น ถูกไฟฟ้าช็อต
จนสลบและหยุดหายใจไปนาน ๗ นาที
อีกเหตุการณ์หนึ่ง ตอนนั้นผมตั้งใจจะ
ไปเยี่ยมญาติของภรรยาที่โคราช เราไปกัน ๕
คน คือ ผม ภรรยา หลานสาว และน้าสาวอีก
๒ คนของภรรยา ระหว่างทางที่รถกำลังแล่น
ไปนั้น จู่ๆ ก็มีรถไถนาคันหนึ่งหักเลี้ยวเข้ามา
พอดี ผมหักหลบไม่ทัน รถจึงพุ่งชนเข้าอย่าง
จัง แล้วลอยกระเด็นไปปะทะกับรถสองแถว
อีกต่อหนึ่ง
ล่าสุดบ้านผมถูกไฟไหม้ ทรัพย์สินที่
มีก็วอดวายไปในชั่วพริบตา ช่วงนั้นกำลังใจ
ผมย่ำแย่มาก แต่ยังโชคดีที่ยังมีชีวิตให้ผมได้
มีโอกาสมาสร้างบุญบารมีจนถึงทุกวันนี้
ผมทำกรรมอะไรมาจึงต้องประสบอุบัติ
เหตุแทบปางตายหลายครั้ง
อุบัติเหตุครั้งที่ผมกับภรรยาและญาติที่
นั่งรถมาด้วยกันทั้ง ๕ ชีวิตนั้น เรามีบุพกรรม
ร่วมกันมาอย่างไร และเรารอดมาเพราะบุญ
ใด จะมีวิธีใดที่จะแก้กรรมตรงนี้ให้เบาบาง
หรือหมดไปได้ครับ
ล่าสุดบ้านถูกไฟไหม้ ข้าวของทรัพย์สิน
ที่มีก็ถูกไฟไหม้หมดไม่มีเหลือ เป็นเพราะ
กรรมใด จะแก้ไขได้อย่างไรครับ
คุณครูไม่ใหญ่
ตัวลูกต้องประสบอุบัติเหตุปางตาย
หลายครั้ง เพราะกรรมในอดีตเคยเป็นเจ้า
หน้าที่ของทางการ โดยมีหน้าที่คอยโบยตี
ผู้กระทำความผิดตามอาญาหลวง มีหลาย
ครั้งก็ได้โบยตีผู้ต้องโทษจนเขาสลบไป
วิบากกรรมดังกล่าวมารวมส่งผลให้
ประสบอุบัติเหตุดังกล่าวทั้งหมด ที่รอดตาย
มาได้เพราะไม่ได้รับผิดชอบในส่วนของการ
ประหารชีวิต หรือราชทัณฑ์อะไรอย่างนั้น จึงทำ
ให้แค่สลบไปจ้ะ นี่ขนาดแค่ทำตามหน้าที่นะ
อุบัติเหตุครั้งที่เดินทางไปกับภรรยา
และญาติทั้งหมด ๕ คน ประสบอุบัติเหตุแต่
รอดมาได้ เพราะในอดีตทุกคนได้เป็นญาติ
กันและนัดมาเจอกันเพื่อสังสรรค์ตามโอกาส
ตัวลูกก็ได้ชวนเชือดหมูเพื่อมาทำเป็นอาหาร
และทุกคนก็ช่วยกันทำ วิบากกรรมนี้มาส่ง
ผล ที่รอดมาได้เพราะบุญที่ทำในปัจจุบันกับ
หมู่คณะและในพระพุทธศาสนาจ้ะ จะแก้ไข
ก็ต้องสั่งสมบุญทุกบุญและปล่อยสัตว์ปล่อย
ปลา อุทิศบุญกุศลให้กับสัตว์เหล่านั้นบ่อยๆ
บ้านถูกไฟไหม้ ข้าวของทรัพย์สินที่มี
ถูกไฟไหม้หมดไม่มีเหลือเลย เพราะกรรมใน
อดีตชาติหนึ่งได้ทะเลาะกับคู่อริอีกหมู่บ้าน
หนึ่ง จึงได้ชวนพรรคพวกไปเผาบ้านของคู่อริ
จนบ้านและทรัพย์สินของเขาถูกไฟไหม้หมด
มาส่งผล
จะแก้ไขก็ให้สั่งสมบุญทุกบุญทั้ง
ทาน ศีล ภาวนา สร้างวัดวาอารามให้มากๆ
แล้วอุทิศบุญนี้ไปให้ผู้ที่เราไปทำลายทรัพย์สิน
ของเขาบ่อยๆ
๑๒ เมษายน พ.ศ. ๒๕๕๐
๔๕ ถูกไฟคลอก
ครอบครัวของลูกมีอาชีพขายน้ำแข็ง
และน้ำหวานให้กับนักศึกษาในมหาวิทยาลัย
แห่งหนึ่งในจังหวัดสงขลา
วันหนึ่งในขณะที่ตัวลูกและสามี
ได้ช่วยกันเปิดร้าน สามีก็ไปเปิดเตาแก๊ส
เพื่อที่จะต้มน้ำเอาไว้ชงน้ำหวานขาย แต่
ไฟที่หัวเตาแก๊สก็ไม่ยอมติด สามีจึงได้
ไปถอดหัววาล์วของถังแก๊สออกมาเช็กดู
ในขณะนั้นเองตัวลูกซึ่งไม่ทันมองว่าสามี
กำลังทำอะไรอยู่ ก็ได้เดินไปเปิดสวิตช์ที่หัว
เตาจึงทำให้เกิดประกายไฟขึ้นและไปติดกับ
แก๊สที่พุ่งออกมาจากถัง เปลวไฟจึงลุกท่วม
ทั่วบริเวณร้าน ทำให้ตัวลูกถูกไฟเผาที่แขน
และขา แต่สามีถูกไฟเผาตั้งแต่ใบหน้า แขน
ลำตัวมาจนถึงขา ทำให้ลูกและสามีต้องพัก
รักษาตัวเป็นเวลาหลายเดือน
กรรมใดที่ทำให้ลูกและสามีต้องถูกไฟ
เผาตามร่างกาย และทำอย่างไรจึงจะพ้นจาก
วิบากกรรมนี้ได้
คุณครูไม่ใหญ่
ลูกและสามีถูกไฟเผาตามร่างกาย
เพราะเศษกรรมในอดีตที่เคยปิ้งย่างสัตว์
เป็นๆ มาทำอาหารมาส่งผล โดยทั้งตัวลูก
และสามีก็มีกรรมคล้ายๆ กันจ้ะ
จะแก้ไขวิบากกรรมนี้ ก็ให้หมั่นทำบุญ
ทุกบุญ ทั้งทาน ศีล ภาวนา รวมทั้งปล่อยสัตว์
ปล่อยปลาบ่อยๆ แล้วอุทิศส่วนกุศลไปให้
สัตว์เหล่านั้น อีกทั้งอย่าได้ทำกรรมแบบนี้อีก
๑ พฤษภาคม พ.ศ. ๒๕๔๙
๔๖ โดนสะเก็ดระเบิด
คุณพ่อของกระผม เกือบจะเสียชีวิตมา
แล้ว ๒ ครั้ง ครั้งแรกตอนอายุประมาณ ๒๐ ปี
ช่วงนั้นเกิดจลาจลกบฏแมนฮัตตัน ทหารเรือ
ได้นำเรือมาปิดล้อมบริเวณท่าน้ำท่าเตียน
และยิงปืนใหญ่เข้าใส่อู่ซ่อมเรือ คุณพ่อซึ่งหลบ
อยู่บริเวณนั้นถูกสะเก็ดของกระสุนปืนใหญ่
เข้าที่ข้างหลัง กระสุนไปฝังที่กระดูกสะโพก
ตอนนั้นคุณลุงรีบพาท่านส่งโรงพยาบาล แต่
พอไปถึงหมอกลับปล่อยให้นอนซมอยู่ถึง ๗ วัน
จนเกือบเสียชีวิต จนคุณลุงต้องพาท่านย้าย
ออกมาผ่าตัดที่คลินิกอีกแห่งหนึ่ง ในที่สุดก็
รอดมาได้ แต่ก็เกือบเดินไม่ได้ เพราะกระสุน
ไปตัดเส้นเอ็นขาจนเกือบขาด
ครั้งที่ ๒ ตอนที่ท่านอยู่เมืองจีน กำลัง
เตรียมจะเดินทางกลับมาเมืองไทย ท่านเกือบ
จะเสียชีวิตเพราะไตวาย ต้องเข้ารับการฟอก
เลือดอย่างเร่งด่วน ซึ่งหากวันนั้นถ้าท่านขึ้น
เครื่องบินกลับเมืองไทย หมอบอกว่าท่านจะ
ต้องหัวใจวายและเสียชีวิตบนเครื่องบินอย่าง
แน่นอน
ต่อมาคุณพ่อก็ได้ตัดสินใจเข้ารับการ
ผ่าตัดเปลี่ยนไต กระผมจึงถือโอกาสพาท่าน
มากราบขอบารมีคุณยายอาจารย์ ให้ช่วย
คุณพ่อด้วย พอคุณยายเจอคุณพ่อ ท่านก็
จับมือ ขณะนั้นกระผมคิดจะถามคุณยายว่า
การผ่าตัดครั้งนี้จะเป็นอันตรายหรือไม่ เพราะ
กลัวว่าคุณพ่อจะไม่รอด แต่คุณยายกลับพูด
ขึ้นก่อนว่า ไม่ตายหรอก แล้วยายจะช่วย
พอได้ยินอย่างนั้น กระผมรู้สึกดีใจมาก แล้ว
ก็น่าอัศจรรย์ใจครับ การผ่าตัดครั้งนั้นหมอ
คาดว่าจะต้องใช้เวลาไม่น้อยกว่า ๔ ชั่วโมง
กลับใช้เวลาเพียงชั่วโมงครึ่งก็เสร็จเรียบร้อย
ปัจจุบันคุณพ่ออายุ ๗๕ ปีแล้ว ไตที่
เปลี่ยนใหม่ยังใช้งานได้ดีจนถึงทุกวันนี้ และ
ไม่มีอาการข้างเคียงใดๆ เลย
คุณพ่อทำกรรมอะไรมาจึงถูกสะเก็ด
ของกระสุนปืนใหญ่ที่ข้างหลัง และถูกทิ้งให้
นอนที่โรงพยาบาลถึง ๗ วัน จนเกือบเสียชีวิต
ท่านทำกรรมอะไรมาจึงป่วยเป็นโรค
ไต แต่สามารถเปลี่ยนไตได้ ไม่ต้องลำบากไป
ฟอกไตเหมือนคนป่วยคนอื่นๆ ตอนที่ผ่าตัด
เปลี่ยนไต คุณยายอาจารย์ได้ไปช่วยคุณพ่อ
ใช่หรือไม่ครับ
คุณครูไม่ใหญ่
คุณพ่อถูกสะเก็ดระเบิดของกระสุน
ปืนใหญ่ที่ข้างหลัง และถูกทิ้งให้นอนอยู่ที่
โรงพยาบาลถึง ๗ วัน หมอไม่ยอมผ่าตัดให้
จนเกือบเสียชีวิต เพราะกรรมในอดีตชอบล่า
สัตว์ต่างๆ เป็นเกมกีฬา หรือบางครั้งมักจะ
ปล่อยนกที่ขังไว้ในกรงให้มันบินขึ้นไปใน
อากาศ แล้วก็ยิงด้วยลูกธนูไปยังนกที่บินใน
อากาศนั้นจนมันตกลงมาตายเป็นต้น
วิบากกรรมดังกล่าวมาส่งผล แต่ว่า
กรรมเบาบางแล้วเหลือเพียงแค่เศษกรรม
จึงรอดตายได้ ขนาดที่คุณหมอไม่ได้ผ่าตัด
ตั้ง ๗ วัน ก็ยังรอดได้เพราะกรรมมันบางแล้ว
ถ้ากรรมหนัก แค่วันเดียวก็เหลือเฟือแล้ว
ที่จะเดินทางไปสู่ปรโลก
ท่านเป็นโรคไต แต่สามารถเปลี่ยนไตได้
ไม่ต้องลำบากฟอกไตเหมือนคนป่วยคนอื่นๆ
เพราะในอดีตเป็นคนยิงธนูเก่ง ได้แข่งขัน
เดิมพันยิงธนู โดยเอาทั้งบ้านและที่ดินเป็น
เดิมพัน ซึ่งการแข่งขันนั้นท่านชนะ จึงยึดเอา
ที่ดินและบ้านของเขามา แต่ก็แบ่งส่วนหนึ่ง
ไปทำบุญ
การยึดเอาที่ดินและบ้านของคู่แข่งมา
ทำให้ครอบครัวคู่แข่งเดือดร้อน ด้วยวิบาก
กรรมดังกล่าว จึงทำให้ท่านต้องป่วยเป็นโรค
ไต แต่บุญที่ทำเอาไว้ดังกล่าว ที่แบ่งส่วนหนึ่ง
ไปทำบุญ กอปรกับบารมีของคุณยายอาจารย์
ที่ท่านได้ช่วยแก้ไขจึงรอดตาย และไม่ต้อง
ลำบากไปฟอกไตเหมือนคนอื่นจ้ะ
๘ กุมภาพันธ์ พ.ศ. ๒๕๔๙
๔๗ ผิวแพ้ง่าย
ผิวหน้าของลูกแพ้ลม แพ้แดด มีอาการ
คันง่ายเพราะกรรมใด ถ้าทำบุญผ้าไตรจีวร
เป็นประจำ แล้วอธิษฐานจิตให้ผลัดผิวเสีย
คืนความขาวใสให้ผิวสวยด้วยบุญในชาตินี้
ได้หรือไม่
คุณครูไม่ใหญ่
ผิวหน้าของลูกแพ้ลม แพ้แดด มีอาการ
คันง่าย เพราะวจีกรรมในอดีตที่ชอบพูดให้คน
เสียหน้าบ่อยๆ มาส่งผล ถ้าทำบุญด้วยผ้า
ไตรจีวรเป็นประจำ แล้วอธิษฐานจิตให้ผลัด
ผิวเสียคืนความขาวใสให้ผิวสวย ด้วยบุญนี้ก็
มีส่วนที่จะแก้ไขวิบากกรรมนี้ได้ แต่ต้องพูด
ปิยวาจาและระวังไม่พูดให้ใครเสียหน้าด้วย
๑๐ พฤษภาคม พ.ศ. ๒๕๕๐
๔๘ ไม่สูบบุหรี่แต่เป็นมะเร็งปอด
ลูกมีวิบากกรรมใดจึงป่วยเป็นโรค
มะเร็งปอดได้รับทุกขเวทนามาก จะต้องทำ
อย่างไรจึงจะหายเจ็บปวดคะ
คุณครูไม่ใหญ่
ลูกเป็นมะเร็งปอด เพราะกรรมในอดีต
ชาติที่ลูกเกิดเป็นผู้ชายในตระกูลเศรษฐีได้
เป็นเจ้าของเหมืองแร่ ในการขุดแร่ได้ใช้คน
งานขุดโดยไม่ได้ไปดูแลและไม่ได้คำนึงถึง
สุขภาพของคนงานเลย แม้เขาป่วยก็ยังให้ทำ
ซึ่งคนงานต้องทำงานอยู่ในหลุม ฝุ่นในหลุม
มันเยอะ ก็ใช้ให้เขาทำงานเป็นเหตุให้คนงาน
ล้มป่วย จนกระทั่งหายใจไม่ค่อยจะสะดวก
และตายในที่สุด
ดังนั้นชาตินี้จึงทำให้เป็นมะเร็งปอด
ทั้งๆ ที่ไม่ได้สูบบุหรี่ และได้รับทุกขเวทนา
ลูกต้องนึกถึงบุญทุกบุญที่ลูกทำไว้บ่อยๆ แล้ว
นึกถึงพระรัตนตรัยไว้เรื่อยๆ ที่หนักก็จะค่อย
ทุเลา แต่คงยังไม่หายหรอกจ้ะ
๑๐ กุมภาพันธ์ พ.ศ. ๒๕๔๘
หลักในการแก้ไขวิบากกรรม
๑ อดีตที่ผิดพลาดลืมให้หมด
๒ บาปทุกชนิดไม่คิดทำเพิ่มอีกเด็ดขาด
๓ หมั่นนึกถึงบุญที่ได้สั่งสมมาทั้งหมด
๔ บุญทุกชนิดให้ทำเพิ่มขึ้นเข้มข้นทับทวี
๕ หมั่นปฏิบัติธรรมให้เข้าถึงพระธรรมกาย
วิธีแก้ไขวิบากกรรมเฉพาะเรื่อง
๑ มีโรคมาก เกิดจากวิบากกรรมปาณาติบาต ทรมานสัตว์ หรือใช้
แรงงานสัตว์มากเกินไป ให้ทำบุญปล่อยสัตว์เล็กสัตว์ใหญ่ ให้
ชีวิตสัตว์เป็นทาน รวมทั้งถวายคิลานเภสัชกับพระภิกษุสามเณร
และบุคคลทั่วไป
๒ เป็นโรคผิวหนัง ให้ปัดกวาดเช็ดถูทำความสะอาดเสนาสนะในเขต
สงฆ์ เช่น หอฉัน วิหาร อุโบสถ เจดีย์ พระพุทธรูป เป็นต้น และ
ถวายผ้าไตรจีวรแด่พระภิกษุสงฆ์
๓ เป็นโรคที่เกี่ยวกับตา ให้ทำบุญถวายโคมประทีป จุดประทีปบูชา
พระรัตนตรัย มองคนด้วยจิตเมตตา
๔ ไม่ได้เรียนหนังสือหรือเรียนน้อย ให้ทำบุญสนับสนุนส่งเสริม
การศึกษากับพระภิกษุสามเณร นักเรียน นักศึกษา และฝึกนิสัย
รักการศึกษา ค้นคว้าหาความรู้
๕ ล่วงเกินพระรัตนตรัย บุพการี ผู้หลักผู้ใหญ่ ผู้มีศีลมีธรรม ให้ไป
กราบขอขมา ขออโหสิกรรม

